Saltar a la navegación principal Saltar al contenido principal
#000000
Pachakuti es una manera de estar y ver, de decir y de ser, anuncia periodos de transformaciones radicales
#000001
Informe de la XVIIIa delegación asturiana
#000002
18 años consecutivos a VERIFICAR situación de los DERECHOS.13 personas en marzo, que también ejercieron el 13 de marzo de Observación Electoral.
#000003
En asturiano yen castellano.“Los diez y siete informes d’otros tantos años d’observación de los drechos humanos que presenta güei la delegación asturiana delantre la XEPson mui valiosos. Ye información útil, recoyida con métodu durante munchos años. Esos informes, qu’agradecemos xunto col apoyu d’Asturies a la paz y a la XEP,sedrán revisaos pol nuesu grupu d’análisis pa los fines pertinentes”.Maxistráu Eduardo Cifuentes,presidente de la Xurisdicción Especial pa la Paz.Actu de contribución a la verdá por parte de la XVIII Delegación Asturiana a la XEP.Bogotá, 14 de marzu del 2022
#000004
L’asesinatu de miles de persones de la dirixencia social colombiana ye una aición sistemática que pretende eliminar les organizaciones sociales independientes de los centros de poder y paralizar por mieu a les comunidaes marxinaes. Estes persones son persiguíes por impulsar acciones llexítimes de construcción del texíu social necesario pa satisfacer drechos colectivos y necesidaes básiques de les persones. Pol calter de dirixentes sociales, pol altu númberu de víctimes, pola persistencia nel tiempu de les agresiones y pola presencia de los ataques en gran parte de les rexones del país, asina como por otros patrones comunes en miles d’agresiones y pola impunidá que les abelluga, nun son coincidencies, son actos planificaos que constitúin crímenes escontra la humanidá a la lluz del artículu 7 del Estatutu de Roma de la Corte Penal Internacional. Son ataques sistemáticos, non solo persistentes, como los calificó l’informe del añu pasáu de la OACNXD. XVIII Delegación Asturiana de DDHH y Paz.
#000005
Arauca: les ciudaes d’Arauca y Saravena.
#000013
Comisión de la Verdá....... 16
#000018
Los drechos humanos nel 2021 20
#000020
Persones privaes de la llibertá. Tortura, tratu cruel, inhumanu o degradante... 39
#000024
Colombia: esterminiu sistemáticu ya impune de la dirixencia social, incumplimientu del alcuerdu de paz, corrupción, narcotráficu y un ciclu nuevu de violencia
#000027
La Delegación Asturiana de Drechos Humanos y Paz lleva 18 años –ensin interrupción– viaxando dende Astu- ries, nel norte de la península ibérica, a diverses rexones de Colombia, pa establecer l’estáu de los de los drechos humanos en zones de conflictu social y armáu, y nos úl- timos cinco años, p’acompañar l’arella llexítima de paz y xusticia social d’una población cansao de la inequidá agravada pol modelu económicu neolliberal y pola guerra interminable.
#000028
Cada vegada hai más certeces qu’indiquen que la con- tinuidá del conflictu armáu sirve al propósitu d’esllarigar a la población indíxena, llabrador y negro de los sos te- rritorios, pa imponer proyectos d’inversión de les multi- nacionales –incluyíes la del narcotráficu–, les mineres, les hidrollétriques y l’agroindustria, y ye útil a los que viven de la guerra, usurpen tierres y eliminen drechos económicos, sociales, llaborales y culturales.
#000029
Asturies lleva 22 años acoyendo a persones de la dirixencia social amenazaes de muerte o que sobre- vivieron a atentaos. Esti añu vamos acoyer en refuxu temporal a cinco persones más y tendremos llegao a 134, convirtiendo al Programa Asturianu d’Atención a Víctimes de la Violencia en Colombia nel decanu de los programes de protección n’Estáu español, pol núm- beru de persones acoyíes, por tantos años d’esfuerciu solidariu, y pola visita añal que vieno pescudando de manera sistemática l’estáu de los drechos humanos nes últimes dos décades.
#000030
Los diez y siete informes asturianos sobre los drechos humanos en Colombia entregáronse nun actu especial el 14 de marzu del 2022 a la Xurisdicción Especial de Paz, como una aportación de la solidaridá internacional a la busca de la verdá y de la xusticia pa les víctimes de los crímenes escontra la humanidá, y los documentos de 21 años d’exiliu asturianu entregáronse a la Comisión de la Verdá, pa qu’entren a formar parte de la hestoria colom- biana.
#000031
Tamos arguyoses del camín de solidaridá andáu. La dirixencia social colombiano merezlo.
#000032
Conocemos el sacrificiu y el valor que se requieren pa representar a puelos, trabayadores y comunidaes cuando’l gobiernu nun pue –o nun quier– garantizar esi llabor llexí- timu, o cuando s’usa la xusticia pa persiguilos mientres la impunidá protexe a integrantes de la fuercia pública que cooperen colos victimarios pa esterminar a la dirixencia so- cial y acabar coles organizaciones y los procesos sociales, propósitos que tamién destruyen l’Estáu de Drechu, por que’l mundiu ta dándose cuenta de que la Fiscalía Xeneral nun investiga a los qu’executen los ataques individuales o colectivos, les amenaces de muerte, los esllarigamientos y les desapaiciones forciaes, o l’asesinatu selectivu de cente- nares de líderes sociales, crímenes que tienen elementos de sistematicidá.
#000033
De tantos años recibiendo xente colombiano n’Asturies y oyendo’l testimoniu de la dirixencia social y de les vícti- mes nes visites a Colombia, adeprendimos del so valor y de la so tenacidá.
#000034
Almiramos la dignidá, la capacidá de perdonar y de siguir organizaes, resolviendo munches veces mediante l’autoxestión comunitaria l’ausencia del Estáu, que namás ta presente cola fuercia pública, tan señalada de tar conta- minada como temida poles víctimes nes rexones que visi- temos y a les qu’entá nun llega la modernidá, entendida como drechos y llibertaes efectives, muncho menos llegó la paz, o la xusticia social.
#000035
¿Qué pasa en Colombia y por qué ye importante ir a constatarlo?
#000036
Como integrante de la Misión d’Observación Electo- ral (MOE) organizada pol Programa Asturianu d’Atención a Víctimes de la Violencia en Colombia (PAV) tuvi la oportunidá de participar en diversos alcuentros con insti- tuciones como la embaxada española en Colombia, orga- nismos internacionales como la Misión de Verificación de les Naciones Xuníes en Colombia, y organismos derivaos de los Alcuerdos de Paz como la Xurisdicción Especial pa la Paz. Tamién pudi reunime con candidatos a les cáma- res llexislatives y con representantes d’organizaciones de la sociedá civil colombiana o procesos organizativos como’l Movimientu Nacional de Víctimes de Crímenes d’Estáu (Movice). Esta variedá de testimonios y actores, cola parti- cular cercanía que promueve la presencialidá, ye dalgo que namás una Misión d’Observación pue llograr y que mos permitió constatar en primer persona la fonda complexidá de la realidá colombiana y del so procesu electoral. Dos conclusiones fundamentales:
#000037
1. El recrudecimientu de la violencia amenaza la execu- ción de los Alcuerdos de Paz
#000038
Colombia sufre dende hai años un recrudecimientu de la violencia –estructural– que paeció poner un importan- te puntu y aparte colos Alcuerdos de L’Habana nel 2016, pero que tán alcontrando numberosos pilancos pal estable- cimientu de la xusticia y la paz. A les cifres alarmantes de persecución y asesinatos a ex-guerrilleros añádense los tes- timonios sobre l’aumentu del control territorial de nuevos grupos armaos non estatales y grupos criminales, con efec- tos devastadores pa les comunidaes llabradores y étniques, particularmente les muyeres, con casos d’esllarigamientos y allistamientos forzosos, violencia sexual, confinamientos, esmembramientu de cuerpos y masacres. A ello súmense los asesinatos de defensores de los drechos humanos, con más del 50% d’asesinatos de persones defensores del mun-
#000039
diu rexistraes nel 2020 ocurriendo en Colombia (Front Line Defenders). Dalgunos d’ellos incluso profirieron ame- naces escontra diversos candidatos y candidates llexislatives y presidenciales, como Francia Marquez, candidata a la Vi- cepresidencia pol Pautu Hestóricu. Dalgunos victimarios, incluso, terminaron ocupando un escañu como represen- tantes pola circunscripción de paz.
#000040
Esti añu Colombia enfréntase a un ciclu electoral nel que los resultaos de les elecciones del 13 de marzu conduxeron a una configuración diferente del poder llexislativu y nel que tanto los sondeos como l’humor políticu y social colombianu apunten a un potencial cambéu de rumbu institucional.
#000043
Tres cuatro años de gobiernu d’Iván Duque pue dicise que Colombia traviesa tamién una fonda crisis política, eco- nómica y social qu’agravó los niveles de violencia y desigual- dá de manera alarmante, al tiempu que la crisis derivada de la Covid-19 golpió duramente a ún de los países con mayor inequidá d’ingresos ya informalidá nel mercáu llaboral de Llatinoamérica. Como punta de llanza de la so xestión, un
#000044
intentu de reforma tributaria del gobiernu qu’alcontró la oposición de sectores amplios de la población, movilizao nel marcu d’un Paru Nacional que duró meses y que foi reprimíu duramente. Too ello llevó al Centru Democráticu a míni- mos de popularidá, con altísi- mos niveles de desaprobación hacia Duque y de desafección xeneralizada.
#000045
Ye nesti contestu nel que se dieron les elecciones llexis- latives del pasáu 13 de mar- zu, nel que’l Pautu Hestórico algamó resultaos inéditos nes cámares – asitiándose como una de les primeres fuercies en dambes– y na consulta presi- dencial, siendo Gustavo Petro’l candidatu a la presidencia más votáu, con cuasi cuatro millo- nes y mediu de votos, y Francia Marquez, candidata a la vice-
#000046
presidencia, la tercer política más votada, con 757.000 vo- tos. El día de la xornada electoral pudimos constatar la fonda complexidá del procesu electoral, les dificultaes pal exerciciu plenu y con garantíes del drechu al votu, y les irregularidaes posteriores en rellación col robu d’una escomanada cantidá de votos a la candidatura del Pautu Hestóricu, que posterior- mente recuperó varios escaños.
#000047
Si, como indiquen los sondeos, Gustavo Petro y Fran- cia Márquez se consoliden como los principales rivales a superar nes próximes elecciones presidenciales, y con ellos s’abre la oportunidá de que la esquierda tresformadora lle- gue por primer vegada al gobiernu de la República, ye evi-
#000048
dente que’l 29 de mayu –y posiblemente’l 19 de xunu– se- drán díes determinantes, y que la comunidá internacional deberá volcar la so atención pa contribuyir a que’l procesu se desarrolle con toles garantíes democrátiques, especial- mente nos territorios rurales, onde yá pudimos constatar les numberoses vulneraciones de los drechos humanos y les dificultaes pal exerciciu efectivu del drechu al votu. Por too ello ye más importante si cabe garantizar la presencia y la continuidá de les Misiones d’Observación Electoral.
#000049
Colombia, graves vulneraciones de los drechos humanos
#000051
La grave situación de vulneración de los drechos humanos en Colombia certificáronla diferentes or- ganismos internacionales, ente ellos Amnistía Inter- nacional, que denunció nel so informe de 2021/2022 l’aumentu de crímenes rellacionaos col conflictu armáu, l’esllarigamientu forciáu de, polo menos 100.000 perso- nes, y les detenciones arbitraries y tortures de la policía nel marcu del Paru Nacional. Esi informe alerta de que “los homicidios de defensores de los drechos humanos y les amenaces dirixíes escontra estes persones algamaron niveles alarmantes”.
#000052
Ye fundamental considerar la situación de les persones colombianes exiliaes por motivos de persecución política. Según l’Axencia de les Naciones Xuníes pa los Refuxaos (ACNUR) ente los años 2000 y 2012 cerca de 400.000 colombianos y colombianes viéronse forciaos a fuxir del so país, pero les autoridaes del país namás reconocen, de momentu, a 50.000 víctimes d’esi delitu.
#000053
Nel casu de les persones colombianes que soliciten asilu nel Estáu español, ha destacase’l significativu incre- mentu de les peticiones a raíz de la firma de los alcuerdos de paz. De 97 solicitúes d’asilu nel 2014 pasó a 29.363 nel 2019. Nel 2021 mantiénse’l númberu altu de peticiones, con 19.836. Pero esti incrementu nun alteró de manera significativa la secular política de refugu masivu por parte de los socesivos gobiernos españoles: solo nel 2021 dene- gáronse 18.614 solicitúes, el 93,8% del total, un porcenta- xe asemeyáu al d’años anteriores. El gobiernu español ar- gumenta na mayoría de los refugos que Colombia tien un sistema de protección, asistencia y reparación integral de les víctimes suficiente, colo que nun s’acreditaría un temor fundáu de persecución.
#000054
El casu ye que, según un informe de la Xurisdicción Especial pa la Paz, polo menos 276 ex-combatientes de la guerrilla que s’acoyeron al programa de reinserción na
#000055
vida civil y cuasi 1.000 cabezaleros sociales fueron asesi- naos dende 2016. La campaña Defender la Llibertá, na que participaron varies ONG, denunció que 3.275 per- sones fueron deteníes arbitrariamente nes manifestacio- nes que tuvieron llugar ente’l 28 d’abril y el 30 de xunu, constatando, amás, situaciones de tortura, vexaciones y desapaiciones forciaes nel marcu del Paru Nacional. Do- cuméntense, igualmente, ataques constantes a los drechos de los puelos indíxenes, y tamién violencia por motivos de xéneru, drechos sexuales y reproductivos. Habida cuenta d’esta situación, resulta imprescindible que la comunidá internacional asuma les sos responsabilidaes, tanto na ve- rificación y observación de los procesos electorales, como na protección y cobertura de toles persones susceptibles de sufrir violencia política.
#000056
Non solo los gobiernos deben implicase nesti come- tíu, sinón que la presencia de representantes políticos, sindicales y del texíu asociativo en Colombia contribúi de manera decisiva a reforzar les redes de monitorización, me- canismos de denuncia y estructures de protección de los drechos humanos.
#000057
Espresamos el firme compromisu de Podemos Asturies col Programa Asturianu d’Atención a Víctimes d’Ataques a los Drechos Humanos en Colombia, que nos sos más de 20 años d’esistencia dio protección a más de 120 persones persiguíes y amenazaes de muerte en Colombia pola so defensa de los dre- chos humanos, y la voluntá de siguir apoyando y participando nes misiones de la Delegación Asturiana pa Pescudar l’Estáu de los Drechos Humanos en Colombia, que realizó visites al país de manera ininterrumpida dende l’añu 2005.
#000058
P’acabu, quiero recordar a Luciano Romero Molina y a Henry Ramírez Daza, que tuvieron acoyíos n’Asturies dientro del programa y que fueron asesinaos vilmente al so regresu a Colombia.
#000059
Voceru del Grupu Parllamentariu Podemos Asturies
#000060
Estáu de los alcuerdos y del procesu de paz coles FARC
#000062
En payares del 2016 l’Estáu colombianu firmó coles FARC-EP l’Alcuerdu de Paz. Dende l’empiezu del so gobiernu’l presidente IVÁN DUQUE mostróse críticu y poco dispuestu a cumplilu.
#000063
A los cinco años de la firma hai avances, como la desmovilización de les FARC, la creación del partíu políticu Comunes, la creación de 16 circunscripciones especiales na Cámara de Representantes pa les víctimes del conflictu armáu internu, la creación de la Xurisdicción Especial de Paz y de la Comisión de la Verdá.
#000064
Con too y con eso, siguen les agresiones escontra les persones que firmaron la paz y escontra les sos families. Nel 2021 fueron asesinaes 48 persones que firmaron la paz, de les que cuatro yeren muyeres. Estos crímenes asocedieron en 39 conceyos de 15 departamentos. En total asesinaron a 305 persones firmantes del Alcuerdu de Paz nos últimos cinco años.
#000065
Los ataques nun se respuenden dende’l gobiernu con midíes de protección efectives, nin la fiscalía muestra dili- xencia n’esclariar estos crímenes.
#000066
La Corte Constitucional decretó como ‘estáu de coses inconstitucional’ y atentariu a los drechos fundamenta- les d’estes persones a les que se-yos tán atacando drechos como’l drechu “a la vida, a la integridá personal y a la paz”, reclamaos polos firmantes peles víes xudiciales énte la des- idia del gobiernu y de la Unidá Nacional de Protección.
#000067
Pal senador ya integrante del partíu Comunes y firmante de la paz Rodrigo Granda: “Ye lo que venimos diciendo de tiempu atrás, qu’equí hai una simulación de cumplimientu del alcuerdu de paz, que nun tenemos plenes garantíes nin pal exerciciu de la política, nin pa una reincorporación nun sentíu menos traumáticu”.1
#000068
Les elecciones nes Circunscripciones Especiales Transitories de Paz, CETREP, contemplaes nel alcuerdu, tu- vieron marcaes pol desconocimientu de les víctimes, la usurpación por candidatos de los partíos tradicionales de los escaños de les víctimes y pol control armáu sobre los votantes en munches zones rurales del país.
#000069
Nun hebo seguridá pa les candidatures de les víctimes nin de los sos votantes. Les aportaciones del gobiernu pa la campaña política nun llegaron a tiempu. Les candidatures auténtiques de les víctimes quedaron en franca desventaya frente a los candidatos de los partíos tradicionales bien fi- nanciaos, como la del fíu de ‘Jorge 40’ nel Cesar, que revictimiza a millones de persones.
#000070
Les llibertaes polítiques neses rexones tán en manes de paramilitares, insurrecciones y bandes qu’exercen con- trol social y políticu, anque, n’otra prueba más de valor, la población llogró espresase electoralmente abondo como pa insistir nes demandes de paz, llibertaes, respetu polos drechos humanos ya inversión del Estáu.
#000071
Les anomalíes graves na convocatoria a responsabilidaes de paz fueron continues en Chocó, Córdoba y Sucre, y a la vista de los resultaos del domingu, certeres. Hebo amenaces de muerte y apropiación de candidatos por vic- timarios y partíos tradicionales. Les autoridaes del puelu indíxena zenú de Flor del Monte declaráronlos oxetivu militar por avalar una candidatura.
#000072
Les víctimes nun conocen les CETREP, faltó peda- goxía. CARMEN GARCÍA, presidenta de Madres del Catatumbo, tevo qu’arrenunciar a ser candidata porque la amenazaron de muerte si siguía faciendo campaña política. “El procesu electoral que s’adelanta nel nuesu país en medio d’una polarización alta nel nuesu territoriu viose
#000073
afectáu por aiciones tales como: prohibición en dalgunes zones rurales de proselitismu políticu a candidatos alternativos al partíu de gobiernu, amenaces a cabezaleros políti- cos (militantes del Pautu Hestóricu), torgues pa exercer el drechu al votu’l de 29 de mayu, el vetu a reuniones d’organizaciones sociales y defensores de Drechos Humanos”.
#000074
La XEP convirtióse pa les víctimes nuna esperanza d’algamar los drechos a la verdá, la xusticia, la reparación y la non repetición. Asturies apoyó a la XEP énte los actos hostiles del gobiernu pa desmontala o para- lizala y entregó a traviés de la XVIII Delegación, el 14 de marzu d’esti añu, los 17 infor- mes d’otres tantes visites a les zones en con- flictu social y armáu, como una contribución a la busca de la verdá na que tán les 328.071 víctimes acreditaes, qu’esperen de les 13.200 persones comparecientes, ente civiles, milita- res, ex-guerrilleros y paramilitares, que cun- ten la verdá de los delitos cometíos nel marcu
#000076
007 sobre allistamientu y usu de neños y neñes nel con- flictu armáu”.3
#000077
Mui importantes son los avances nos casos de “toma
#000078
de rehenes y graves privaciones de la llibertá (macrocasu 001) y sobre muertes illexítimamente presentaes como ba- xes en combate por axentes del Estáu o “falsos positivos” (macrocasu 003), y tamién la priorización del macrocasu
#000079
Son esperanzadores los anuncios de que van abrise casos nuevos sobre otros delitos, como l’esllarigamientu forciáu, la desapaición forciada de persones, la violencia se-xual y los ataques escontra puelos indíxenes y comunidaes negres en dalgunos territorios.
#000080
3 Situación de los drechos humanos en Colombia. Informe de l’Alta Comisionada de les Naciones Xuníes pa los Drechos Humanos, fe- breru del 2022 páx. 12.
#000082
La UBPD sigue reportando avances na busca de persones desapaecíes a pesar de les dificultaes que tien p’acceder a información institucional.
#000084
Les estratexes de la UBPD en 35 rexones na busca de 31.061 persones desapaecíes, qu’inclúi la collaboración na busca por parte de les organizaciones sociales, llograron recuperar 358 cuerpos y avanzar nel Rexistru Nacional de Fuexes, Cementerios Illegales y Sepultures cola información de 4.373 sitios de disposición de cuerpos
#000085
Nel territoriu del puelu indíxena barí, según les denuncies que recibió la delegación asturiana, hai varies fuexes comunes que nun se rexistraron.
#000086
La desapaición forciada de persones sigue. “Denunciamos la desapaición forciada de RODOLFO GALVIS, en setiembre del 2021. Ye presidente de la cooperativa Pebidales de Paz y ye un cabezaleru de la restitución de les tierres baxes de Tibú. Taba enfrentáu con una empresa palmera. La UNP asignóy un sistema mui precariu de seguridá, qu’él devolvió”.
#000087
La Comisión de la Verdá prepara’l so informe final. Ye’l trabayu de trés años en 25 espacios de reconoci-
#000088
mientu y nos que s’escuchó a 27.290 persones. Un esfuer-ciu importante nel camín de la non repetición, a pesar de les trabes, les descalificaciones y les dificultaes p’acceder a información institucional.
#000089
El Programa Asturianu d’Atención a Víctimes de la Violencia en Colombia entregó –nun actu especial na XEP, el 14 de marzu del 2022– los archivos de 21 años del exiliu colombianu n’Asturies. Son publicaciones como la revista Woumain–Nuestra Tierra, artículos, denuncies, testimonios y memories qu’ilustren la realidá de les persones que tuvie-ron que salir del país pa salvar la vida.
#000090
La Comisión de la Verdá va formular recomendacio- nes que debieren promover cambios institucionales a los que-yos va faer siguimientu una comisión.
#000091
conceptu del Ministeriu de Defensa que tien de certificar condiciones de seguridá d’una rexón como requisitu previu a les aiciones de titulación o de restitución de tierres en beneficiu del campesináu, requisitu que nun contemplen p’autorizar les esploraciones y esplotaciones de les multina- cionales mineres.
#000092
Nun avanza la incorporación de faciendes al Fondu de Tierres pal repartu ente les families llabradores que nun lo poseen, y los baxos resultaos nel saniamientu y ampliación de los territorios ancestrales de los puelos indíxenes y los territorios colectivos de les comunidaes negres.
#000093
Según la Procuraduría Xeneral, nel casu de les co-munidaes negres, de 329 solicitúes de titulación colecti- va emitiéronse 21 y, nel casu de puelos indíxenes, de 680 demandes de constitución, ampliación y saniamientu de resguardos avanzóse en 50 procesos.
#000094
PDET, namás tán enriba’l papel nel casu de les rexones nes llamaes fueyes de ruta de los conceyos, ensin que tean aseguraos los enfoques étnicos y de xéneru, nin la participa-ción de les organizaciones llabriegues, indíxenes y negres.
#000096
Ún de los problemes estructurales de Colombia ye l’alta concentración de la propiedá de la tierra en manes de los llatifundistes, y la falta de títulos de propiedá de les tierres ermes ocupaes dende hai décades por families llabra- dores, lo que les fai vulnerables al desaposiu con violencia y los esclúi de programes d’apoyu.
#000097
Esta situación xenera violencia y atrasu social y eco- nómicu. La mayoría de los conflictos –incluyíu l’armáu– tienen el so orixe nel acaparamientu violentu de les tierres y nun alcuentren solución pola ausencia de programes de reforma agraria, de xurisdicción agraria y d’apoyu a la economía llabriega que, a pesar de la so marxinalidá y desprotección, ye la fonte de la seguridá alimentaria del país.
#000098
La titulación en propiedá de les tierres ocupaes por families llabradores y la protección del mediu ambiente
#000099
Hai un crecimientu del área semao en cultivos d’usu ilícitu y un recrudecimientu de la corrupción y de les vio- lencies asociaes.
#000101
Na zona del Catatumbo, nes collaciones La Pista, quilómetru 15, Río de Oro, Brisas de la Frontera, hai pro- blemes ente l’exércitu y los llabradores. “Nun defendemos la coca, sinón el drechu a comer y si vienen a desañiciala ensin trayer soluciones de proyectos productivos habrá más
#000102
Comunidaes y autoridades indíxenes y negres en Riosucio.
#000103
de proceder a la restitución material de les tierres usurpaes con violencia a los sos llexítimos propietarios llabradores.
#000105
El drechu a la restitución de les tierres desaposiaes nun ye efectivu en rexones amplies del país nes que’l poder de los usurpadores y la falta de voluntá del gobiernu mantié- nenla inoperativu, como son los territorios del Catatumbo, Baxu Cauca y Sur de Bolívar, Nariño, Chocó y rexones del Suroriente.
#000107
N’otres zones como la d’Urabá, la fuercia pública si- gue ñegándose a escoltar les comisiones de funcionariáu encargao de cumplir les órdenes de xueces de la República
#000108
Les cifres de resultaos al 10 d’avientu del 2021, espubli- zaes pola ONX, falen de qu’hai 6.528 sentencies xudiciales de restitución de tierres y 21 pa puelos étnicos que sumen cerca de 3.848.000 díes de gües (481.000 hectárees) restitu- yíes, beneficiando a 17.229 muyeres y 17.186 homes.
#000109
Preocupen les cifres altes d’agresiones que revictimi- cen a les persones qu’esixen la restitución de les sos tierres. Hasta’l 2021 hai rexistros de qu ‘asesinaron polo menos a 51 persones reclamantes.
#000110
Tamién fueron víctimes d’asesinatu cuatro persones d’una comisión desplegada pola URT nuna zona rural del
#000111
departamentu del Meta ente los conceyos de Mesetas y Uri- be, compuesta por una funcionaria, dos hermanes reclaman- tes y el conductor, que desapaecieron dende’l 27 de mayu del 2021. Los sos cuerpos alcontráronse nuna fuexa común.6 Les comunidaes nes zones nes que nun opera la URT
#000112
y n’otres nes qu’hai conflictu armáu, temen que les desapo- sien de les sos tierres.
#000113
Capítulu étnicu y de xéneru
#000114
El primer informe de siguimientu, impulsu y verifica- ción a la execución del capítulu étnicu del Alcuerdu Final pa l’Acabación del Conflictu y la Construcción d’una Paz Estable y Duradera amuesa resultaos baxos pola falta de vo- luntá del gobiernu pa cumplir los compromisos adquiríos.7 Na negociación del capítulu étnicu del Alcuerdu de
#000115
Paz participaron les organizaciones indíxenes y de muyeres. Les partes alcordaron unes salvaguardes que ta incumplien- do l’Estáu-gobiernu colombianu: respetar el calter principal y non subsidiariu de la consulta y el consentimientu previu, llibre ya informáu de planes y proyectos d’inversión en territorios indíxenes y negros; l’incorporar l’enfoque tresversal étnicu, de xéneru, muyer, familia y xeneración; el respetu de la oxeción cultural como garantía de non re- petición, y el compromisu de que la implementación del alcuerdu en nengún casu afectaría drechos de los puelos indíxenes y de les comunidaes negres.
#000116
Tampoco se ta respetando’l compromisu d’aplicar per quince años dende la firma del alcuerdu, l’enfoque de xé- neru de manera tresversal pa eliminar les desigualdaes eco- nómiques, sociales y polítiques.
#000117
El gobiernu d’IVÁN DUQUE abandonó la mesa de diálogos de L’Habana col ELN y escaló la confrontación con esta insurxencia en tol país. A pocos meses del cambéu del gobiernu en Colombia nun se ve interés nes partes por reanudar conversaciones.
#000118
Pola importancia que tien la busca llexítima d’algamar la paz, dende Asturies convocóse a un alcuentru nel que quedaren clares les postures de les partes, polo que s’invitó a la embaxada de Colombia n’España a presentar los sos puntos de vista y al ELN a faer lo mesmo.
#000119
El gobiernu colombianu nun compareció. L’ELN mandó’l siguiente documentu:
#000120
L’ELN sigue firmemente comprometíu cola llucha pol diálogu, la busca de la paz y los cambeos en Colombia, esto reiterámoslo ensin la menor ambigüedá; en febreru del 2017 na ciudá de Quito, Ecuador, instalemos una mesa de conversaciones col gobiernu colombianu, presidíu nesi momentu por Juan Manuel Santos, que s’interrumpió y canceló definitivamente por Iván Duque dende’l 7 d’agostu del 2018.
#000122
Nel procesu de diálogos y paz que s’entamó en Quito había una axenda, un diseñu de cómo se desarrollaría’l procesu, llogróse un cese billateral del fueu de 101 díes y hebo una primer espresión d’organizaciones de la sociedá, que plantegaron de qué manera deberíen participar nun procesu de conversaciones de paz y de solución política.
#000123
Incumplimientu del alcuerdu de paz. En payares del 2016 firmóse un alcuerdu de paz coles FARC; cinco años dempués nun cumplieron aspectos esenciales, nun hai adelantu nin escomienzu al respeutive de les reformes que pautaron; l’alcuerdu quedó reducíu a la mera reinserción y tovía nel aspeutu de la reinserción hai serios incumpli-mientos, dificultaes y problemes.
#000124
Cinco años dempués de la firma del alcuerdu les des- igualdaes y la situación social del país son más crítiques, ta- mién la violencia dende ‘los d’arriba’, les clases dominantes y l’Estáu ye dramática por demás. Voi da-yos unos datos qu’indiquen tal realidá: dempués de la firma del Alcuerdu de Paz asesinaron a 1.258 líderes sociales hasta’l pasáu 25 d’ochobre y cuasi 300 ex-combatientes firmantes del al- cuerdu.
#000125
Tratu de guerra a la protesta social. Nel tratamientu de la movilización, de la protesta social como espresión llexíti- ma de la ciudadanía hai tamién unos datos aterradores; nel estallíu social ocurríu en Colombia a partir del 28 d’abril, que s’estendió hasta mayu y xunu, perpetráronse 87 ase- sinatos, especialmente manifestantes na so gran mayoría causaos poles Fuercies Armaes (FF. AA.) y tamién a manes del paramilitarismu urbanu, qu’usaron armes de fueu escontra la xente que protestaba, tal como ta constatao en centenares de videos que circularon nesi momentu pel país y el mundiu enteru.
#000126
El 9 y 10 de setiembre del añu anterior na protesta masiva qu’estalló pol asesinatu d’un abogáu a manes de la policía les FF. AA. asesinaron a 13 manifestantes: 10 en Bogotá y 3 en Soacha, conceyu contiguu a la capital.
#000127
Como se ve, cinco años dempués de firmaos esos Al- cuerdos de Paz la situación del país sigue siendo igual o peor en cuantes a los componentes sociales, de soberanía, democracia, inxusticia social y violencia de los que deten- ten el poder políticu y económicu, desafortunadamente esta ye la realidá.
#000128
Nuevu modelu de negociación. Nesti marcu de rea- lidaes, que son les propies de la llucha de clases y de les lluches de los puelos, l’ELN plantega qu’hai que persistir y siguir lluchando por desarrollar procesos de diálogu y solución política, caminos de paz y de cambeos, que ye
#000129
la esencia del nuesu ser; al empar plantegamos qu’hai que construyir un nuevu modelu de negociación, de solución política y de paz; nesa construcción y puesta en práctica tienen de participar les distintes fuercies populares, el movimientu social, les distintes fuercies d’esquierda y la sociedá entera, esi ye’l nuesu criteriu y la nuesa disposición.
#000130
La participación de la sociedá nel procesu ye un elementu vital, ye’l primer puntu de l’axenda que alcor- demos col gobiernu en marzu del 2016 cuando s’entamó’l procesu.La billateralidá como criteriu nel procesu.La simultaneidá nel cumplimientu de los alcuerdos.Alcuerdu que se llogra alcuerdu que s’executa, sobre manera no referente a cuestiones humanitaries.
#000132
Alcuerdu que se llogra alcuerdu que s’executa, sobre manera no referente a cuestiones humanitaries.
#000135
Estes son dalgunes de les aportaciones del ELN y d’otres voces; esti modelu nuevu ta en construcción, apó- yase nes esperiencies hestóriques y en propósitos de futuru pa Colombia, de manera tala que los resultaos en próximos procesos sían más promisorios y positivos pa les mayoríes y pal país. Munches gracies”.8
#000136
Los drechos humanos nel 2021
#000137
Pudimos constatar la gravedá de los ataques escontra la dirixencia social colombiano en campos y ciudaes, que reviste’l calter de violencia sistemática ya impune. Les persones que defenden los drechos humanos y el mediu am- biente tán en gran peligru.
#000139
“Per segundu añu consecutivu, Colombia rexistró la mayor cantidá d’asesinatos nel 2020, con 65 persones de- fensores de la tierra y del mediu ambiente asesinaes. Estos homicidios asocedieron nun contestu d’ataques xenerali- zaos escontra defensores de drechos humanos y cabezaleros comunitarios de tol país, a pesar de la esperanza xenerada pol alcuerdu de paz del 2016. Los puelos indíxenes viéron- se particularmente afectaos y la pandemia de COVID solo sirvió pa empeorar la situación. El confinamientu oficial llevó a que les y los defensores fueran atacaos nes sos cases y a que se reduxeren les midíes de protección del gobiernu”.9
#000140
Pero, pa CARLOS CORREA, Ministru d’Ambiente y Desarrollu Sostenible, “Colombia nun ye peligroso pa de- fender la naturaleza. Nun se pue xeneralizar que defender el mediu ambiente en Colombia sía arriesgao”.10
#000141
El mieu al paramilitarismu espardióse potenciáu pol narcotráficu y con responsabilidá de la fuercia pública, qu’en munches rexones omite’l deber de combatilos. Ye’l casu del departamentu del Chocó, sobre’l que los obispos de la Ilesia católica denunciaron: “El Clan del Golfu tien tomáu tol departamentu”.11
#000142
“Lo que pasa ye que cuando tienes al actor armáu col fusil na cabeza ye difícil espresase con llibertá, como podría facese nun Estáu de Drechu sólidu. La xente denúncialo nestos alcuentros con nós, díz-ylo a la ONX, díz-ylo a Defensoría. El Clan del Golfu tomó tolos departamentos,
#000143
Segmentos amplios de la población espresen de manera pública que perdieron l’enfotu na fuer- cia pública, polos abusos y asesinatos cometíos pola policía y documentaos nes redes sociales y medios de comunicación nes movilizaciones del estallíu social d’abril, pola notoriedá de la so convivencia colos carteles del narcotráficu y pola so tolerancia colos grupos paramilitares.
#000145
“Les demandes de les persones manifestantes reflexen amplios agravios sociales fundamentaos en que l’Estáu nun garantiza los drechos econó- micos y sociales básicos –como la educación y la salú– y en que nun desarrolla midíes pa mitigar los efectos de la pandemia nún de los países con mayor desigualdá de la rexón. En cuenta escuchar les demandes de los miles de persones que se manifestaben, el gobiernu d’Iván Duque respondió con represión y violencia pa desalentar les manifestaciones pacífiques y, n’última instancia, castigar a quien pidía cambeos nel país”.13
#000146
Nel paru nacional que se rexistró en 860 conceyos del país, ente’l 28 d’abril y el 15 de xunetu del 2021, según la organización Temblores rexistráronse 83 homicidios (44 por presunta aición de la policía), 96 xóvenes perdieron un güeyu y 2.053 detenciones arbitraries.14 Amás, hai denuncies escontra la policía por abusos sexuales escontra muye- res nel marcu de les protestes.
#000148
Cada añu resulten más preocupantes los retrocesos de Colombia en materia de drechos humanos, por causa l’abandonu del Estáu de les obligaciones erga omnes de res-
#000149
nal nun los respetó durante l’españíu social qu’escomenzó n’abril, y ye evidente que’l gobiernu resulta incapaz de ga- rantizar el drechu a la vida pa la dirixencia social, pa los fir- mantes de la paz y pa gran parte de les comunidaes rurales.
#000150
Pa la ONX “Colombia gocia d’un marcu llegal robus- tu pa la protección del drechu de reunión pacífica. Sicasí, la represión de les protestes y cómo s’usó la fuercia escontra manifestantes pacíficos nel marcu del paru evidenciaron la necesidá de reforzar la xestión democrática de la protesta. L’ACNXDH documentó casos d’usu innecesariu o despro- porcionáu de la fuercia, que provocaron privaciones arbi- traries de la vida y ataques a la integridá y seguridá personales, tamién detenciones arbitraries y violencia sexual y de xéneru, y actos de discriminación y racismu. En dalgunos
#000151
d’estos casos les víctimes yeren indíxenes, afrodescendientes periodistes y defensores de drechos humanos. En particular, l’ACNXDH verificó 46 muertes (incluyendo una muyer) nel contestu d’eses protestes. 28 tendríen involucrada a la fuercia pública y 10 a persones armaes vistíes de civil. N’ocho casos nun se pudo identificar al perpetrador. Adicionalmente, la Oficina recibió alegaciones de violencia sexual escontra 60 persones (48 muyeres y 12 homes), de les que verificó 16 casos presuntamente cometíos por integrantes de la policía”.15
#000152
Nos territorios visitaos la población ta sometío al con-trol creciente y violentu de los grupos narco-paramilitares,
#000153
guerrilles, bandes delincuenciales y n’ocasiones a l’actuación d’integrantes de la mesma fuercia pública qu’ataquen los drechos fundamentales que l’Estáu debe garantizar, como’l drechu a la vida, a la llibertá personal, les llibertaes de pensamientu, organización, reunión y movilización, aiciones qu’ataquen a la seguridá de les persones, o les someten a tortures, penes o tratos crueles, inhumanos o degradantes, aiciones d’usu perversu de la xusticia pa persiguir oposito-res sociales atacando’l drechu a nun ser arbitrariamente de- teníu, presu nin esterráu, y el drechu a nun ser desaposiáu de manera arbitraria de les sos propiedaes.
#000154
Nel 2021 la población colombiano sufrió ataques graves. Rexistráronse 96 masacres, con 335 víctimes en 73 conceyos de 21 departamentos.16
#000155
Amás, Los datos de la Policía Nacional rexistraron un incrementu del 9,5% del númberu d’homicidios, princi- palmente en zones con niveles altos de desigualdá y una insuficiente presencia integral del Estáu.17
#000156
Constatamos que gran parte de la violencia qu’asuela les rexones visitaes, definíes como Circunscripciones Tran- sitories Especiales de Paz, orixínase nel incumplimientu del Alcuerdu de Paz que l’Estáu firmó coles FARC, na es- pansión tolerada del paramilitarismu y del narcotráficu, qu’obliga al campesináu escluyíu de la inversión social a semar coca, imposición basada nel so poder políticu, militar y corruptor, en rexones antes controlaes poles FARC.
#000157
Otra parte del ciclu nuevu de violencia orixínase na re-paramilitarización del país, nel creciente control social y territorial del narcotráficu, nel incumplimientu del alcuerdu de paz firmáu coles FARC, nel abandonu del gobiernu de la Mesa de Diálogos col ELN y l’escalamientu de la confrontación, y nel tratu de guerra a la llexítima protesta social.
#000158
Preocúpamos que la voluntá belicista del gobiernu fa- cilite la continuidá de l’agresión de los Estaos Xuníos a la soberanía y a la seguridá de Venezuela, lo que convertiría’l conflictu internu de Colombia nun conflictu internacio- nal.
#000159
Consideramos mui grave la falta de garantíes pa preservar la vida de les persones firmantes de la paz. Más de trescientes cayeron asesinaes dende la firma del alcuerdu y la Fiscalía Xeneral nun da resultaos de les investigacio- nes. La impunidá ye otra fonte de violencia, pues aguiya la continuidá de les agresiones que-yos costaron la vida a más de mil trescientes persones de la dirixencia social dende la firma del alcuerdu, fechu que mos permite afirmar qu’en Colombia hai violencia ya impunidá estructurales.
#000160
Los ataques escontra quien defenden los drechos humanos son mui graves y nun duldamos en calificalos d’ataques sistemáticos, pol númberu altu y pol calter de les víctimes, pol modus operandi, pol propósitu evidente d’acabar coles organizaciones sociales y pola impunidá xe- neralizada a cargu de la Fiscalía Xeneral.
#000161
Ún de los sectores sociales más golpiaos sigue siendo’l movimientu sindical. La so dirixencia, activistes y les per- sones afiliaes siguen siendo persiguíes de manera sistemáti- ca, afectando a les llibertaes sindicales y los drechos sociales y llaborales. Tamién tán mui afectaos por ataques les perso- nes que defenden el mediu ambiente, la dirixencia llabrie- ga, indíxena, afro y xuvenil.
#000162
Al sindicalismu siguen persiguiéndolu a muerte. “Nel 2021, dempués de doce años, Colombia ye llamada pola Comisión de Normes de la OIT a rindir cuentes pol ataque al Conveniu 87 sobre la llibertá sindical y protección al drechu de sindicación. Pasó una década dempués de que’l Gobiernu Colombianu recibiera numberoses recomenda- ciones de distintes organizaciones internacionales como la OIT, el PNUD y la OCDE. Asina como los compromisos roblaos nel marcu del Plan d’Aición Llaboral (PAL) soscritu colos EE. XX. y la Fueya de Ruta (Resolución 2628). A
#000163
pesar d’ello, la execución parcial d’eses recomendaciones y l’ausencia de voluntá política pa garantizar el desmonte de pilancos pal exerciciu de les llibertaes y los drechos sindicales, como la violencia ya impunidá, nun reflexó avan- ces sustanciales que favorezan un escenariu garantista pa los drechos llaborales y l’actividá sindical. Según l’informe d’Índiz Global pal añu 2021, Colombia sigue na llista de los diez peores países pa trabayadores nel mundiu. Según el Sistema d’Información de Drechos Humanos de la Es- cuela Nacional Sindical, Sinderh, en Colombia per más de trés décades sindicalistes y sindicatos fueron víctimes de distintes formes de violencia, siendo esta una de les formes más graves d’esclusión padecida pol movimientu sindical, y qu’entá nun foi oxetu de reparación. Dende’l 1 de xineru del 1971 hasta’l 30 de payares del 2021 rexistráronse, polo menos, 15.453 ataques a la vida, la llibertá y la integridá cometíes escontra sindicalistes. Ente estes, 3.295 homicidios, 434 atentaos escontra la vida, 253 desapaiciones for- ciaes, 7.624 amenaces de muerte y 1.952 esllarigamientos forciaos”.18
#000164
Cada añu ye más difícil visitar a les comunidaes nes rexones, como se denuncia nel comunicáu de la Delega- ción Vasca d’Observación de Drechos Humanos en Colombia con fecha 29 de xineru de 2022: “En 10 años del programa, tres varies visites de siguimientu al país, ye la primer vegada que nun podemos acceder a los territorios. De la mesma manera, nun se dan les condiciones de segu- ridá pa garantizar la entrada de los organismos internacio- nales y los entes de control. Too ello constitúi una muestra clara de la inseguridá que viven les comunidaes étniques y les persones defensores de drechos humanos”.
#000165
A pesar del peligru y del mieu, nes rexones visitaes les organizaciones sociales y de víctimes reuniéronse cola delegación asturiana y espresaron:
#000166
Nel Baxu Atrato el puelu indíxena embera dóbida ta atrapáu pola guerra ente l’ELN y el Clan del Golfu, grupu paramilitar que quier imponyos el cultivu de plantes de coca ayenu a la cultura embera, que s’arriesga a desañicialo coles sos propies manes.
#000168
A la delegación asturiana interceptáronla a la xubida y baxada del ríu Chintadó paramilitares d’AGC que mantienen un puestu permanente de control que la fuercia pública tolera, allugáu en La Nueva, sitiu onde s’axunten los ríos Chintadó y Truandó.
#000169
El territoriu ta cercáu por mines antipersona y les co- munidaes embera tán confinaes, sometíes al control para- militar y abandonaes pol Estáu. Constituyeron la Guardia Ambiental o Uramia –formiga– pa protexer la selva y ñéguense a participar de la guerra, de los cultivos ilícitos y del tráficu de drogues. Denuncien l’allistamientu forciáu de menores, les violaciones escontra neñes y muyeres embera, l’asediu de la minera Cobre SAS, que pretende imponer proyectos de gran minería por métodos atentatorios a la dignidá y al drechu.
#000170
N’Urabá, la Comunidá de Paz de San José de Apar- tadó, sigue asediada polos grupos narco-paramilitares, de los que ñega la esistencia la Brigada XVII del exércitu, cola que comparten el control de la rexón, siendo público y no- torio que se reúnen y se coordinen.
#000171
La Comunidá de Paz señala’l control paramilitar de la rexón en sitios llamaos “puntos”. A pesar de tar militari- zada la zona, los paramilitares muévense con llibertá y en toles collaciones entren pola fuercia a les reuniones de les xuntes d’aición comunal y a les asamblees rurales, imponiendo la so presencia armada y el so proyectu, ayenu a los planes de vida comunitarios.
#000172
La comunidá de paz, acoyéndose al drechu de les víctimes a saber la verdá, pide que se dean a conocer los rella- vicos de la entrega del xefe paramilitar de nomatu Otoniel.
#000173
El sur de Córdoba ta militarizáu, pero la población sigue baxo’l control del grupu paramilitar Autodefenses Gaita-
#000174
nistes de Colombia, qu’amenaza, asesina, esllariga y recluta a menores, como en Tierralta, a pesar de les alertes tempranes de la Defensoría del Puelu dende hai más d’un añu.
#000175
Xeneren alarma les cifres de la violencia del 2021 en Tierralta escontra la población LGBTIQ+, que sufrió 15 casos d’agresión y asesinatos.
#000176
De manera especial resulta preocupante l’incrementu de la violencia sistemática de xéneru en Córdoba, con 22 feminicidios nel 2021.
#000177
La Secretaría de Gobiernu, la Policía y el Defensor del Puelu de Córdoba reconocen la esistencia de grupos para- militares y los incumplimientos en materia de restitución de les tierres usurpaes, indemnizaciones y sustitución de cultivos ilícitos, alegando la falta de recursos que deben llegar de Bogotá.
#000178
Nel departamentu de Sucre recibimos denuncies de la permisividá de les autoridaes civiles y militares col actuar
#000179
criminal de los grupos narco-paramilitares qu’exercen un control políticu y social que ye de dominiu públicu.
#000180
Les autoridaes afirmen que “nun creen” na esistencia del paramilitarismu y atribúin el control armáu sobre les comu- nidaes y los asesinatos escontra la dirixencia social a proble- mes ente bandes del narcotráficu pol dominiu de territorios, microtráficu, estorsiones y prostitución. Esta esplicación esmuel –por ser falsa– a les organizaciones sociales, pa les que se trata d’encubrir a la delincuencia dende les instituciones, situación que tien antecedentes y que nun escusa a les autori- daes de la so obligación d’investigala, sancionala y combatila.
#000181
Les denuncies recibíes dan cuenta de que los grupos narco-paramilitares asedien al campesináu de la finca La Europa de Ovejas, controlen el comerciu agropecuariu na rexón de La Mojana y restrinxen les llibertaes polítiques n’amplies rexones del departamentu nes qu’imponen les sos candidatures a cargos d’elección popular, organicen y con-voquen asamblees d’obligatoria asistencia pa les comuni-
#000182
daes llabriegues. Quieren controlar la población, prohíben la creación de movimientos sociales que nun tean baxo’l so control, persiguen a muerte a los integrantes de los colecti- vos que defenden los drechos humanos. L’afirmación de que nun hai paramilitares escuende la permisividá de la fuercia pública, qu’omite combatilos y obliga a que la ciudadanía presente les sos denuncies énte la Defensoría del Puelu y les personeríes, y non énte’l Ministeriu del Interior, l’Armada Nacional, la Infantería de Marina o la Policía Nacional.
#000183
Recibimos la quexa del abandonu pol gobiernu y la falta de reparación a les víctimes de les masacres de Chen- gue y de La Mojana.
#000185
Los paramilitares tienen sitiaes a les comunidaes lla- briegues de los Montes de María, como lo espresen los lla- bradores de la finca La Europa, que tienen 20 asesinaos na llucha pola tierra, 6 desapaecíos y 90 families esllarigaes.
#000186
San Onofre. El grupu paramilitar Autodefenses Gai- tanistes de Colombia, AGC, que forma parte del grupu delincuencial Clan del Golfu, llogró la hexemonía del con- trol social y de los procesos políticos d’esa rexón y controla la economía llegal y la del narcotráficu, ensin que l’alcaldía del Conceyu, l’Exércitu Nacional – Infantería de Marina, nin la policía lo eviten.
#000187
Norte de Santander. Amplies zones del departamentu tán lliteralmente copaes por 17 grupos armaos que contro-len les actividaes económiques y sociales de la población. Les organizaciones sociales denuncien la presencia masiva
#000188
de militares y asesores militares de los Estaos Xuníos na zona fronteriza con Venezuela. Los gastos en defensa nun dan resultaos, pero afecten a la inversión social, al puntu de que la rexón solo cuenta con un hospital de primer nivel, lo que da una idea del abandonu de la zona de frontera.
#000189
Na rexón del Catatumbo la ciudadanía y, en particular, les comunidaes llabrigues y los puelos indíxenes tán asediaos por grupos armaos, ente paramilitares como les AGC, Los Rastroxos, les disidencies de les FARC, l’ELN, l’EPL, nuna zona militarizada na que, con too y con eso, socédense a diario amenaces, asesinatos, estorsiones, confi- namientos, allistamientos y esllarigamientos forciaos.
#000190
Al puelu indíxena barí nun lu escucha’l gobiernu na so demanda de saniamientu y ampliación del so territo- riu ocupáu por colonos qu’afaren la selva pa semar coca, tampoco cuenten con un puestu de salú nin hai escueles en condiciones. Tán padeciendo enfermedaes como la tu- berculosis y la neumonía, abandonaos y a mercé de los grupos armaos que penetren nel territorio ancestral. La so situación ye más dramática cola llegada de llabradores y de puelos indíxenes d’otres rexones de Colombia y de Venezuela, tamién pol allistamientu forciáu de los xóvenes y pola esistencia de campos minaos nel so territoriu. Reci- bimos informes que dan cuenta de la esistencia de fuexes comunes nel territoriu barí.
#000191
El gobiernu incumple la Sentencia T–052 del 2017, na que la Corte Constitucional impón el deber de garantizayos el drechu a esistir, a la identidá étnica y cultural, a la consulta previa, llibre ya informada, y a la propiedá colec-tiva de la tierra. Tampoco cumple lo estipulao nel alcuerdu de paz referente a los puelos indíxenes.
#000192
En Tibú, el conflictu armáu ta vixente y esprésase n’atentaos, asesinatos, acosu a les organizaciones sociales. Los llabradores cultivadores de coca siéntense engañaos pol gobiernu pola ausencia de proyectos productivos y énte la posibilidá de desañicios forciaos, que los dexaríen ensin sustentu, polo qu’anuncien que fadrán resistencia pa evitar
#000193
la fame de les sos families. Les denuncies escontra les empreses petroleres y mineres faen referencia a la destrucción del mediu ambiente, al saquéu de recursos naturales y la baxa inversión social.
#000194
Mui graves son los ataques escontra les muyeres en tolos ámbitos, como les redes de trata de muyeres venezolanes con fines d’esplotación sexual y d’esplotación llaboral nos llaboratorios de procesamientu de cocaína, sometíes a condiciones de servidume o semiesclavitú, ensin que les autoridaes intervengan pa impedilo.
#000195
Hai denuncies escontra’l “Plan Catatumbo sostenible” que’l gobiernu crea pa safase del cumplimientu del Alcuerdu de Paz.
#000196
N’Arauca, el conflictu armáu ye álxidu. L’ausencia de diálogos col ELN y l’enfrentamientu ente organizaciones insurrectes xenera mieu na población civil.
#000197
Tán asocediento ataques graves a los drechos humanos y al DIH, allistamientos y desapaiciones forciaes, confina- mientos de les comunidaes llabriegues y a los firmantes del Alcuerdu de Paz.
#000198
N’Arauca aumentó la estigmatización escontra los habitantes y los ataques escontra la dirixencia social. La fiscalía nun fai llevantamientos de cuerpos en zones rurales, nin investiga agresiones escontra la población civil. La fuercia pública ta destinada a protexer la infraestructura de les empreses multinacionales y non a la población civil.
#000199
Fechos tan graves como l’atentáu con coche bomba escontra la sé de les organizaciones sociales en Saravena en xineru d’esti añu dan cuenta del nivel de riesgu que cuerre la dirixencia social; nel mesmu sen revisten gravedá los ataques escontra la empresa d’acueductu, cantarelláu, recoyida de basura y gas domiciliario. Estos ataques escontra instalaciones civiles y comunitaries evidencien el propósitu d’aniquilar a la dirixencia social de Saravena y de destruyir la infraestructura creada dende hai mediu sieglu poles co- munidaes per aciu de l’autoxestión.
#000200
Nel Caquetá, el gobiernu incumple l’Alcuerdu de Paz. La información xeográfica del allugamientu de los cultivos de coca, recoyida pa los proyectos productivos de sustitución, ta usándola la Fiscalía pa detener al campesináu y la fuercia pú- blica pa quema-yos les viviendes y esllarigar a les comunidaes.
#000201
Ye grave que’l gobiernu nun garantizara la seguridá de los firmantes de la Paz nel ETCR Urías Rondón, que debieron ser reallugaos énte l’acosu paramilitar, lo que da una idea del control d’estos grupos y de la falta de voluntá política pa combatilos.
#000202
La Operación Artemisa destinada a detener la deforestación nun concasa colos proyectos petroleros, que ponen en riesgu los ecosistemes. Ta persiguiéndose a los llabradores colonos, pero non a los grandes deforestadores.
#000203
Nun s’ofrecen alternatives de reallugamientu a les fa- milies obligaes a vivir fuera de la frontera agrícola y ta mo- viéndose a comunidaes de colonos o encarcelándolos.
#000204
El gobiernu convirtióse n’axente d’esllarigamientu for- ciáu, denuncien les organizaciones. Esto agrávase cola falta de voluntá del gobiernu p’adelantar la titulación de tierres a les families llabradores con decenes d’años d’ocupación.
#000205
La deforestación crez al ritmu de los asesinatos escontra’l campesináu.
#000206
Los puelos indíxenes de l’Amazonía tán abandonaos pol Estáu y asediaos por grupos armaos y por inversionistes que se queden colos sos territorios y por grupos armaos qu’allisten y esllariguen. Los puelos indíxenes denuncien
#000207
que la matriz minero-energética púnxose percima de la na- turaleza y de los drechos de los puelos indíxenes.
#000208
Hai denuncies pola falta d’auditoría de los fondos eu- ropeos y norteamericanos destinaos a financiar proyectos de reinserción a firmantes de la paz. Tampoco hai garantíes pa preservar la vida d’estes persones; a 31 d’elles asesi- náronles con impunidá nel Caquetá.
#000209
Bota Caucana, Piamonte y Putumayo. Les families llabradores siéntense engañaes pol gobiernu. Arrincaron la coca y namás recibieron ayuda d’emerxencia, pero non los proyectos productivos.
#000210
El territoriu ta baxo’l control de grupos narco-parami- litares qu’imponen semar cultivos de coca y pretenden sus- tituyir la organización llabriega de base por otra baxo’l so control. Nin la policía, nin l’alcaldía de Piamonte cumplen col deber de persiguir el paramilitarismu y el narcotráficu, nin el de protexer a la dirixencia social, que foi amenazao de muerte y obligao a esllarigase.
#000211
Nel Putumayo les comunidaes tán baxo’l control para- militar y sometíes pol mieu a proyectos mineros y del narcotráficu. Estrañamente hai más muertos del campesináu au hai más fuercia pública. Les persones defensores de los drechos humanos nun tienen garantíes y tán persiguiéndo- les a muerte. Por ser zona de frontera, con coca y petroleu, les sos comunidaes tienen un grau altu de vulnerabilidá.
#000212
En tol país la violencia xeneralizada, la pandemia y el desemplegu agravaron problemes estructurales d’inequidá y d’esclusión, sobre manera nes zones rurales, poniendo a millones de persones más nuna situación de probitú o de probitú estrema; Colombia ye dende hai décades, según la CEPAL, el segundu país más desigual d’América Llatina.
#000213
Precisamente llevar l’Estáu Social y l’Estáu de Drechu a les rexones abandonaes pol Estáu ye’l nucleu del Alcuerdu de Paz que’l gobiernu del presidente IVÁN DUQUE ta evadiendo.
#000214
La delegación asturiana recibió una denuncia escontra un altu cargu de la Oficina de les Naciones Xuníes Escontra
#000215
la Droga y el Delitu, UNODC, con sé en Bogotá, según la cual: “La información personal de miles de families acoyíes al Programa Nacional de Sustitución de Cultivos d’Usu Ilícitu, PNIS, taría siendo usada pola fuercia pública pa realizar xeres de desañiciu ensin consentimientu de los llabradores, esto con plena collaboración de la Oficina. Les evidencies que lo indiquen son múltiples, ente estes: 1. La coincidencia ente captures y caracterización en marcu del programa PNIS.
#000216
2. Declaraciones de técnicos locales que manifiesten que la UNODC-yos ordenó llevantar con GPS lotes con coca anque estos nun tuvieren acoyíos al programa. 3. Declaraciones de
#000217
Pierre Lapaque, representante de la UNODC en Colombia, n’apoyu del desañiciu forciáu. 4. Contratos ente la UNODC y el Ministeriu de Xusticia, nos que la UNODC reorienta les intervenciones de desañiciu forciáu, nel marcu del programa SIMCI (Sistema Integráu de Monitoréu de Cultivos Ilícitos).
#000218
Documentos oficiales de la UNODC muestren que la in- formación del PNIS y Families Guardabosques intégrase nel SIMCI. 6. La información consiguida nel PNIS por UNO- DC diose per mediación d’operadores locales, que nun teníen conocimientu de que la información que consiguíen nel cam- pu diba tener un usu militar”.
#000219
Ataques a la dirixencia social, persistencia del paramilitarismu
#000220
“2021 foi l’empiezu d’añu más violentu en términos de masacres, enfrentamientos armaos y amenaces de muerte a líderes sociales, dende la firma del Alcuerdu de Paz. Esta ye la principal conclusión a la que llegó’l monitoréu de riesgos de seguridá qu’ellabora la Unidá d’Investigación y Acusación de la XEP, que fai siguimientu per- manente a los riesgos que puedan torgar la par- ticipación efectiva de les víctimes, de les organi- zaciones defensores de Drechos Humanos y de los comparecientes nos procesos que realiza la Xuris- dicción” (XEP 2021, páz. 1).19
#000221
A pesar del incrementu de les agresiones mortales que punxeron a Colombia a la cabeza mundial nel ase- sinatu de persones defensores de los drechos humanos y del mediu ambiente, el gobiernu d’IVÁN DUQUE decidió –por decretu– n’avientu del 2021 debilitar en- tovía más el sistema de protección a persones amenazaes de muerte.
#000222
Human Rights Watch alvierte que’l decretu limita la información pa tomar decisiones sobre a quién protexer, socava la tresparencia, aumenta dalgunos requisitos llegales y reduz les midíes de protección colectiva. “L’efectu más grave ye qu’en Colombia, que ye’l país d’América Llatina onde más líderes sociales asesinaron nos últimos años, va
#000223
a haber más líderes amenazaos ensin protección por causa d’esta decisión”.20
#000224
Nel 2021 fueron asesinaes 171 persones de la dirixencia social, de les que 27 yeren muyeres. Estos crímenes co- metiéronse en 11 conceyos de 25 departamentos.21
#000225
Les cifres de persones de la dirixencia social asesinaes dende la firma de los Alcuerdos de Paz ye de 1.286, d’elles 888 durante’l gobiernu d’IVÁN DUQUE (2018-2022).22 La Defensoría del Puelu emitió Alertes Tempranes en munchos casos qu’acabaron n’asesinatos y masacres, pero les sos alvertencies nun tienen fuercia vinculante énte les autoridaes civiles y militares.
#000226
L’asesinatu de miles de persones de la dirixencia social colombiano nos últimos trenta años, ye una aición sistemática que pretende eliminar les organizaciones sociales independientes de los centros de poder y paralizar por mieu a les comunidaes. Estes persones son persiguíes por impulsar aiciones llexítimes de construcción del texíu social necesa- rio pa satisfacer drechos colectivos y necesidaes básiques de les persones.
#000227
La interpelación al establecimientu que lleven implícites les sos actividaes y la representación que les comunidaes- yos otorguen resulten inalmisibles pa los que determinen asesinalos pa xenerar un impautu que paralice por mieu les aiciones d’autoxestión o de reivindicación colectiva.
#000228
Pol calter de dirixentes sociales, pol altu númberu de víctimes, pola persistencia nel tiempu de les agresiones y pola presencia de los ataques en gran parte de les rexones del país, asina como por otros patrones comunes en miles d’agresiones y pola impunidá que les abelluga, nun son coincidencies, son actos planificaos que constituyen crímenes escontra la humanidá a la lluz del artículu 7 del Estatutu de Roma de la Corte Penal Internacional.
#000229
Son ataques sistemáticos, non solo persistentes, como los calificó l’informe del añu pasáu de la OACNXD.
#000230
Esta conducta criminal na enorme mayoría de los ca- sos queda impune porque nun s’investiga, o nun se conderga, o condérgase namás a autores materiales, pero nunca a los autores intelectuales. Ta tipificada nel artículu 101 del Códigu Penal Colombianu: “Xenocidiu. El que col propósitu de destruyir total o parcialmente un grupu nacional, étnicu, racial, relixosu o políticu, por razón de la so perte- nencia al mesmu, ocasionare la muerte de los sos integrantes, incurrirá en prisión”.
#000231
L’antecedente de la responsabilidá del Estáu colombianu n’actos constitutivos de xenocidiu ye l’esterminiu del partíu políticu Unión Patriótica. “Col estigma de tener vínculos con una insurxencia, la omisión de los axentes es- tatales y l’auxe del actuar de los grupos paramilitares, los integrantes de la Unión Patriótica convirtiéronse rápida- mente nel blancu d’una serie d’ataques estructuraos. Ente mayu del 1984 y avientu del 2002, l’Observatoriu de Me- moria y Conflictu del CNMH documentó 4.153 víctimes de la Unión Patriótica que fueron asesinaes, desapaecíes o secuestraes” (Centru Nacional de Memoria Hestórica, 2018, p. 108).
#000232
La Comisión Interamericana de Drechos Huma- nos almitió’l casu colectivu nu. 11.227, que presentaron la dirección nacional de la UP, la Corporación Reiniciar y la Comisión Colombiana de Xuristes. Nel so informe d’almisión del 12 de marzu del 1997 la CIDH señaló: “Los fechos alegaos polos peticionarios esponen una situación que comparte munches característiques col fenómenu de xenocidiu y podría entendese que sí lu constitúin, interpre-
#000233
petición una llista de 1.163 integrantes de la Unión Patriótica que fueron executaos estraxudicialmente ente 1985 y 1993. Presentaron, tamién, una llista de 123 persones que fueron desapaecíes pola fuercia, otra de 43 persones que sobrevivieron a atentaos d’asesinatu y de 225 persones que recibieron amenaces nel mesmu periodu (parágrafos 24 y 25)”.23
#000234
“El xenocidiu escontra’l partíu colombianu d’esquierda Unión Patriótica (UP), que costó la vida a dos candida- tos presidenciales, dexó 5.733 víctimes, de les que 4.616 fueron asesinaes y 1.117 desapaecíes, reveló esti vienres la Xurisdicción Especial pa la Paz (XEP). La violencia escon- tra integrantes d’esti partíu exerciéronla principalmente “paramilitares y axentes estatales, qu’actuaron de manera masiva, xeneralizada, sistemática y selectiva escontra esta colectividá”, según consideró la XEP, qu’estudia’l xenocidiu escontra la UP nel ‘Casu 06’”.24
#000235
El gobiernu colombianu nun tien interés en protexer de manera efectiva a la dirixencia social, que sigue siendo asesinada. Tampoco muestra respetu nin interés por reco- nocer y protexer a les organizaciones sociales más allá del discursu, pero na práctica dan-yos el tratu d’enemigues de la democracia y de les instituciones.
#000236
El paramilitarismu espardióse per tol país cola com- plicidá de la fuercia pública y de manera prioritaria nos territorios que dexaron les FARC tres la so desmoviliza- ción y entrega de les armes a la ONX. En tolos territorios visitaos recibimos denuncies de la presencia conxunta de fuercia pública y grupos paramilitares cuidando intereses del narcotráficu y de les multinacionales.
#000237
tando esti términu acordies col so usu corriente”. Fueron asesinatos políticos planificaos por axentes del Estáu y gru- pos paramilitares pa eliminar físicamente al partíu y dilir la so fuercia política. “Los peticionarios axuntaron a la so
#000239
“En menos de 24 hores, na capital del departamentu de Córdoba, cometiéronse cuatro (4) homicidios. No que va del mes de febreru la cifra asciende a diez (10) crímenes, ataques de sicarios. El más reciente asocedió na tarde d’esti miércoles 9 de febreru nel barriu 6 de marzu. Esta fola sangrienta, qu’enlluta al departamentu de Córdoba, podría tar presentándose énte disputes pol control territorial de les rentes y/o economíes ilícites ente’l bloque ‘Central Urabá’ cola operación criminal del frente ‘Carlos Yepes’ VS el blo- que ‘Roberto Vargas Gutiérrez’ mediante la operación criminal del frente ‘Javier Yepes Quintero’, dambes estructures pertenecientes al ‘Clan del Golfu’, auto- denomináu: ‘Autodefenses Gaitanistes de Colombia, AGC’, esto debío a que tres la captura o entrega del xefe máximu d’esa organización criminal, ‘Otoniel’, ocurrida’l 23 d’ochobre del 2021, conozse que nel interior de dicha organización criminal hai una dispu- ta pola xefatura y mandu de la mesma. Per otru llau, conozse que’l Grupu Armáu Organizáu (GAO) ‘Clan del Golfu’, autodenomináu ‘Autodefenses Gaitanistes de Colombia, AGC’, entamó una ‘llimpieza social’ nel departamentu de Córdoba, n’igual forma o en parale- lo una especie de ‘axuste de cuentes’. Cualquiera que sía la situación, la fola sangrienta que baña al departa-
#000241
¿cómo ye que llegó’l Clan del Golfu? Si solo fueran dos o tres conceyos, vaya y venga, pero tán nes comunidaes, tien qu’haber daquién qu’investigue”.25
#000242
Esta realidá denunciada por les organizaciones sociales en toles rexones visitaes afecta la credibilidá de les instituciones y xenera un vacíu qu’enllenen los grupos armaos illegales, estendiendo’l control per aciu del mieu sobre les
#000243
mentu de Córdoba tien d’aparar yá, ye una completa hipér- bole que’l Gobiernu Nacional, en cabeza del presidente Iván Duque, diga con rimbombantes pallabres que la captura de ‘Otoniel’ ye un güelpe duru a esa estructura criminal, cuando nos departamentos como Córdoba y conceyos como Tierralta, qu’en díes pasaos asesinaron a dos homes en menos de 24 hores, delantre de la comunidá, con manes ataes a la espalda y lletreros, como antes facíen les ‘Autodefenses Auníes de Co- lombia, AUC’, se siga acribillando a sangre frío”.26
#000244
poblaciones rurales y en barrios marxinaos de les ciudaes.
#000245
de febreru del 2022 “No cesa la ola sangrienta nel departamento de Córdoba”.
#000246
El grupu paramilitar Clan del Golfu tomó’l departamentu de Sucre y la rexón de los Montes de María, a pesar de la presencia masiva de policía, exércitu ya infantería de marina.
#000247
Na mayoría de conceyos de Sucre esti grupu y les bandes asociaes, metanes el control militar y policial, mueven ar- mamentu de llargu algame, recluten neños/es y adultos pa la estructura paramilitar y pal microtráficu; conformaron una rede d’informantes qu’aumenta la fragmentación social y el mieu, establecieron redes d’estorsión, faen retenciones de persones, amenacen, esllariguen y asesinen con impunidá.l
#000248
La presencia de los paramilitares ñéguenla les autoridaes civiles y militares, pero, a la lluz del día, exercen control social, imponen toques de queda y l’asistencia obliga- toria a les sos reuniones, p’aumentar el terror.
#000249
En Montes de María los paramilitares exercen el con- trol social y territorial armáu nos siguientes sitios:
#000250
dalgunos casos l’estigma ye previu a agresiones mortales. “Les organizaciones qu’integramos el Cume Agrariu, Llabriegu, Étnicu y Popular, CACEP, alertamos sobre l’incrementu d’agresiones escontra espresiones del movi-
#000266
mientu políticu, social y popular colombianu que, pola so sistematicidá y permanencia, constitúin práctiques xenocides. Denunciamos les temeraries, irresponsables ya inxustes declaraciones que contienen graves acusaciones, estigmatizaciones y amenaces, que pretenden llexitimar detenciones arbitraries, homicidios, desapaiciones forciaes y tortures cometíos escontra docentes, sindicalistes, llabra- dores, indíxenes, afrodescendientes, estudiantes, xóvenes y sectores populares pertenecientes a organizaciones, procesos y comunidaes que formen parte del CNP”.28
#000267
Una fonte reciente de riesgu pa defensores drechos humanos ye l’apoyu social a los programes gubernamentales de sustitución de cultivos d’usu ilícitu. El gobiernu ta dexando soles énte’l peligru a les persones qu’acompañen la llucha escontra’l narcotráficu.
#000268
Cinco persones de la dirixencia social colombiano amenazaes de muerte fueron acoyíes nel 2022 pol Programa Asturianu d’Atención a Víctimes de la Violencia en Colombia:
#000269
ADRIANA LIZARAZO, abogada, defensora de los drechos humanos, coordinadora del Comité de Solidaridá con Presos Políticos sección Santander, organización inte- grante de la Rede SOS-Tortura de la Organización Mun- dial Escontra la Tortura, OMCT. Ye portavoz del Nodu Nororiente de la Coordinación Colombia-Europa-Estaos Xuníos (CCEEU). Pol so llabor en defensa de los drechos humanos dientro les alcárceles y en rexones del departa- mentu de Santander amenazáronla de muerte y declaráronla oxetivu militar del grupu paramilitar Autodefenses Gaitanistes de Colombia AGC.
#000271
CÉSAR ARIAS CARREÑO, defensor de los drechos humanos, integrante del Comité Permanente pola Defen- sa de los Drechos Humanos capítulu Norte de Santander; cabezaleru social y comunitariu na ciudá de Cúcuta; dirixente de l’Asociación Colombiana d’Estudiantes Univer- sitarios, ACEU; voceru de los estudiantes na Universidá Francisco de Paula Santander.Ta recibiendo amenaces de muerte de los grupos paramilitares.
#000273
l’Asociación Municipal de Trabayadores Llabriegos de Piamonte Cauca, ASIMTRACAMPIC; integrante de la Xunta Directiva Nacional de la Federación Nacional Sindical Unitaria Agropecuaria, FENSUAGRO-CUT; impulsor de la Zona de Reserva Llabriega de los conceyos de Pia- monte, San José y Curillo. Defende la selva y la economía llabradora nuna rexón na que los carteles y los sos grupos paramilitares tán imponiendo semar coca. Ye víctima de siguimientos illegales, acosos con esplosivos, amenaces de muerte y retenciones illegales en víes públiques.
#000275
ELIECER ARIAS ARIAS, ye cabezaleru social indíxena; integrante de la organización Fíos y Fíes pola Me- moria y Escontra la Impunidá; integrante del Movimientu Nacional de Víctimes de Crímenes d’Estáu, MOVICE. Ta en riesgu por defender los drechos de les víctimes y polos siguimientos y el patrullaxe de grupos armaos illegales nel resguardu indíxena y nos alredores del so llugar de residencia. El puelu kankuamu tien una situación d’alta vulnera- bilidá reconocida pol Estáu.
#000276
A la cabezalera MAYDANY SALCEDO, d’ASITRA- CAMPIC, obligáronla a esllarigase por amenaces de muerte proferíes polos grupos narco-paramilitares que tomaron Piamonte y les sos zones rurales col consentimientu de les au- toridaes locales, que nun actúen pa protexer a la dirixencia llabriego y a les families afiliaes al sindicatu llabrador.
#000277
L’asesinatu del dirixente llabriegu y presidente de la Federación Agrominera del Sur de Bolívar ya interllocutor del gobiernu, TEÓFILO ACUÑA y de JORGE TAFUR, en Puerto Oculto, conceyu de San Martín (Cesar), el 22 de febreru del 2022, tevo precedíu de denuncies nes que TEÓFILO declaró –cuatro díes antes del crime– amenaces de muerte proferíes pola fuercia pública y pola alcaldía de San Martín. Los dos yeren voceros de la Comisión d’Interllocución del Sur de Bolívar, Centro y Sur del Cesar, Sur del Magdalena y Procesos de los Santanderes (CISB- CSC) y formaben parte del Coordinador Nacional Agrariu (CNA) y del Congresu de los Puelos.
#000278
La persecución escontra Teófilo incluyía un procesu xudicial pol supuestu delitu de ”rebelión”, xunto colos de- fensores de la tierra y les comunidaes llabradores Robert Daza y Adelso Gallo.
#000279
Ye mui grave qu’axentes del Estáu señalaren a TEÓ-FILO poniéndolu n’altu riesgu rellacionáu cola so muerte. “N’avientu del 2020 la fiscalía y policía espublizaron un cartel nel qu’indicaben que Teófilo Acuña formaba parte de la conducción de mases pa la rebelión, ensin qu’esa acusación fuere probada en xuiciu. Púnxose-y una llábana en pechu, señalóselu nacional y rexonalmente”, indicó Yepes. “Nun hai duda de qu’hai un venceyu direutu ente les acusaciones de les autoridaes y el desenllaz fatal de los líderes”.29
#000280
La llibertá de movilización restrinxóse tovía más. “Nel marcu de la sanción presidencial de la Llei 2.197 del 25 de xineru del 2022 per aciu de la que se dicten normes tendentes al fortalecimientu de la seguridá ciudadana y se dicten otres disposiciones, consideramos qu’esta llei cuenta con evidentes vicios constitucionales de forma y de fondu, qu’afecta a drechos fundamentales, como la vida y la integridá personal, criminaliza’l drechu a la protesta social amás d’afectala nel sen de desconocer la identidá cultural de comunidaes y puelos llabriegos, indíxenes y afrodes- cendientes al prohibir elementos propios de la so cultura n’espacios de movilización. Polo qu’anunciamos que vamos llanzar aiciones polítiques y jurídiques unitaries refugando esta llei que pon en riesgu la democracia colombiana”.30
#000281
La llibertá de prensa ta atacada. La Fundación pa la Llibertá de Prensa, FLIP, rexistró 575 ataques, incluyendo 168 agresiones, 172 amenaces, 57 estorbises al trabayu pe- riodísticu y 65 casos d’acosu.31
#000282
Polo menos 6.402 persones fueron asesinaes pol Exér- citu Nacional y presentaes como “guerrilleros daos de baxa en combate” durante los dos gobiernos –2002-2010– del ex-presidente ÁLVARO URIBE VÉLEZ, impulsor d’una política de guerra a la insurrección a la que llamó “seguridá democrática”, que premiaba con ascensos, dineru y vacaciones a los militares que dieran resultaos operacionales en términos de muertos.
#000283
Anque los diferentes gobiernos y l’altu mandu militar ñegaron esa práctica, la llucha escontra la impunidá de los familiares llogró que, dientro de la Xurisdicción Especial pa la Paz, XEP, tean compareciendo oficiales, suboficiales y soldaos del Exércitu Nacional pa cuntar la verdá d’estes execuciones estraxudiciales llamaes en Colombia “falsos positivos”.
#000284
Dalgunos militares vinieron reconociendo la so res- ponsabilidá en crímenes escontra la humanidá, como les execuciones estraxudiciales, empara de reducciones na pena d’alcárcel y pa evitar la competencia de la Corte Penal Internacional.
#000285
El cabu retiráu del exércitu NÉSTOR GUILLERMO GUTIÉRREZ esplicó nuna audiencia de la XEP, delantre familiares de persones executaes, que: “Había una presión, esixíenmos dar resultaos, había que buscar resultaos como fuera y teníamos contautu con grupos de paramilitares de
#000286
conoció la so participación y añadió: “ arrampuñé-yos la ilusión a los sos fíos, esgarré-yos el corazón a les sos madres por una presión d’unos falsos resultaos, por tener contentu a un gobiernu. Nun ye xusto, nun ye xusto”.
#000287
Les execuciones estraxudiciales fueron el resultáu d’una política d’Estáu, como lo veníen denunciando les families, les organizaciones de drechos humanos y la dele- gación asturiana dende’l 2005.
#000289
Estos crímenes graves siguen ocurriendo.
#000290
Tropes del Exércitu Nacional asesinaron a once (11) persones el llunes 28 de marzu na collación Alto Remanso, del conceyu de Puerto Leguízamo (Putumayo). Solo cinco díes dempués llegó una comisión de la Fiscalía, dando tiempu a les tropes pa manipuliar la escena de los fechos, según les organizaciones de drechos humanos locales.
#000291
Pal Ministru de Defensa de Colombia, Sr. DIEGO MOLANO APONTE: “La operación nun yera escontra los llabradores, sinón escontra los disidentes de les FARC. Nun foi escontra indíxenes inocentes, sinón escontra nar- cotraficantes”.
#000292
La Rede de Drechos Humanos del Putumayo precisó que nun yeren “blancos llexítimos”, sinón llabradores ya indíxenes que participaben nuna actividá comunitaria pa recoyer recursos y solucionar problemes orixinaos na falta d’inversión social del gobiernu d’IVÁN DUQUE. Amás, les tropes cometieron otros ataques graves a los drechos humanos, como’l maltratu físicu y sicolóxicu a la comunidá, el confinamientu, los allanamientos illegales, la estigmatización y l’esllarigamientu masivu de polo menos cien families y el furtu poles tropes de bienes de la comunidá y personales.
#000293
la rexón, sobre too d’Aguachica, pa consiguir armes”.
#000294
Les declaraciones del ministru intenten evitar que les families de les víctimes y la sociedá nacional ya internacio- nal conozan la verdá.
#000295
Les organizaciones sociales esixeron xusticia y la destitución de los militares involucraos y la del xeneral ED- GAR ALBERTO RODRÍGUEZ SÁNCHEZ por difundir versiones falses nesti casu y polos sos antecedentes n’execuciones estraxudiciales n’otres rexones del país.
#000296
Nel 2021 les aiciones violentes de los grupos armaos aumentaron los casos d’esllarigamientu forciáu y confina- mientu. Cerca de 80.000 persones fueron obligaes a eslla- rigase, trés vegaes más que l’añu anterior. Tamién aumentaron los casos de confinamientu y de restricciones graves a la movilidá de persones, sobre too de los puelos indíxenes y de les comunidaes negres.
#000297
L’asesinatu de persones de la dirixencia social tien un impautu mui importante sobre les comunidaes que representaben, incluyíu l’esllarigamientu forciáu, como ye’l casu del asesinatu de guardies indíxenes nel Baxu Baudó (Chocó), o l’asesinatu del representante llegal del Conseyu Comunitariu Afro del conceyu de Roberto Payán (Na- riño), que xeneró l’esllarigamientu de la dirixencia étnica de la rexón.
#000298
La situación que viven más de 12.000 persones privaes de la llibertá en Colombia ye abiertamente inconstitucional dende hai varios años. Asina lo declaró la Corte Consti-tucional nes Sentencies T-388 del 2013 y T-762 del 2015.
#000299
Hai niveles altos d’apetiguñamientu nes alcárceles y nos centros de detención transitoria.
#000300
En nengún centru de detención se garantiza’l suminis- tru d’alimentación en condiciones, agua potable, accesu a la salú, lletricidá, telefonía y servicios sanitarios.
#000301
Son frecuentes les denuncies por tratu cruel, inhuma-nu y degradante, violencia y abusos sexuales, usu despro- porcionáu de la fuercia, la tortura, l’aisllamientu por pe-riodos llargos y l’usu d’armes de fueu escontra les persones que reclamen drechos dientro de les alcárceles, como asocedió con deteníos por protestar en medio de la pandemia n’alcárceles de Bogotá, Popayán y Cúcuta.33
#000302
Muyeres, infancia, mocedá, víctimes, población LGBTI
#000303
Constitúi un avance de los drechos de les muyeres la Sentencia C-055 de febreru del 2022 na que la Corte Constitucional despenaliza l’albuertu hasta les 24 selmanes de xestación. “Primero. Declarar la POSIBILIDÁ CON- DICIONADA del artículu 122 de la Llei 599 de 2000 “per mediu de la que s’espide’l Códigu Penal”, nel sen de que la conducta d’albortar ellí prevista solo sedrá punible cuan- do se realice dempués de la vixésimo cuarta (24) selmana de xestación y, en tou casu, esti límite temporal nun sedrá aplicable a los trés supuestos nos que la Sentencia C-355 de 2006 dispunxo que nun s’incurre en delitu d’albuertu, esto ye: “(i) Cuando la continuación del embaranzu consti- tuya peligru pa la vida o la salú de la muyer, certificada por un médicu; (ii) Cuando esista malformación grave del fetu que faiga inviable la so vida, certificada por un médicu; y,
#000304
Recibimos dende les organizaciones sociales y de mu- yeres informes mui graves d’un aumentu significativu de les violencies escontra les muyeres en toles rexones visitaes.
#000306
Les dinámiques de probitú y desigualdá, agudizaes pola pandemia COVID19, que mermaron les yá fráxi- les economíes familiares sosteníes de manera informal, l’incrementu de la crisis migratoria nos últimos años, tratándose na so mayoría de territorios de frontera, y l’aumentu de la presencia y reconfiguración de grupos armaos nestes rexones, con un aumentu de la escalada
#000307
de violencia, tán afectando gravemente a la población y, específicamente, a les muyeres.
#000308
Exemplu de la vida en territorios marcaos pola presencia de grupos armaos alcontrémoslu na visita al res- guardu indíxena Barí, onde mos informen que’l territoriu ta mináu. Fuera del resguardu, no que se conoz como les Árees de Pretensión, entamáronse aiciones de desmináu, non asina nel resguardu, col consiguiente riesgu real pa la integridá física de la población, fundamentalmente, como mos dicen, de les muyeres, que son les que faen los llabores de recoyida y les más espuestes.
#000309
La cultura machista y patriarcal denúnciase dende les organizaciones, informando de feminicidios, desapaiciones y agresiones sexuales escontra muyeres, dalgunes denun- ciaes a la fuercia pública, otres silenciaes pol estigma y/o pola desconfianza hacia les instituciones.
#000310
Toles organizaciones manifiesten una ausencia absoluta de la institucionalidá pública nel siguimientu, acom- pañamientu ya investigación de les denuncies sobre casos de violencia machista y tamién la falta de recursos pa les víctimes.
#000312
Hai invisibilidá de la violencia y agresiones sexuales a neñes y xóvenes nel entornu familiar y cercanu, socializando casos d’agresiones sexuales a menores realizaes por homes de la propia familia o del entornu.
#000313
En nengún casu esisten ferramientes institucionales d’acompañamientu a les muyeres víctimes d’esti tipu de violencies.
#000314
Recibimos denuncies de fuertes acosos y violencies escontra’l colectivu LGTBIQ+ y les muyeres trans, ensin llexislación nin apoyos institucionales pa la visibilización y la protección de les persones d’estos colectivos.
#000315
Referente a la situación de les muyeres nel marcu del conflictu armáu, con tola complexidá y especificidá de cada rexón, les organizaciones destaquen:
#000316
El cuerpu de les muyeres como campu de batalla: les muyeres son agredíes sexualmente como forma d’amedranar o desmoralizar al adversariu.Control social y estigmatización: infórmase dende’l CPDH capítulu Norte Santander d’un aumentu de casos d’usu de les muyeres como “informantes” (fundamentalmente pola fuercia pública, que se presenta en munchos ca- sos en forma de fundaciones, sobre too medioambientales), a traviés del engañu y desconociéndolo elles, lo qu’acaba provocando’l refugu del restu de la comunidá a una situa- ción que nun foi xenerada voluntariamente.
#000317
Cuestiónaseyos a les muyeres les rellaciones qu’entamen, más si se trata d’homes de la fuercia pública, siendo igualmente aisllaes pol entornu.
#000318
En dalgunos casos hai un fuerte control social, que pretende imponer a les muyeres el desarrollu n’esclusiva de les xeres que se-yos asignaron a traviés del xéneru.
#000319
Aumentu grave de les redes de trata de muyeres con fines d’esplotación sexual nes fronteres y aumentu del allistamientu forciáu de neños, neñes y adolescentes, bien pa la so inclusión en grupos armaos illegales (neños) o pal trabayu forciáu en cultivos d’usu ilícitu (neños y aumentu del allistamientu de neñes). Son les muyeres, madres na so mayoría, les qu’oponen mayor resistencia, con denuncies a instituciones y tamién polos sos propios medios a estos allistamientos, col consiguiente señalamientu y amenaza a la so integridá.Amenaces, persecución, desapaiciones y asesinatos de cabezaleros sociales. El lideralgu de les muyeres ta sien- do reprimíu fuertemente. Nun contestu de violencia armada, munches d’estes muyeres, vilbes o soles pol exiliu de les pareyes, exercen lideralgos y, al tiempu, sostienen a la familia, ensin apoyu dalu. Les muyeres nun suelen dexar a les families soles, pues na so mayoría dependen económicamente d’elles, polo que se convierten nun blancu fácil al nun s’exiliar.
#000320
Les muyeres organizaes y cabezaleres tán siendo aco- saes, amenazaes y asesinaes pues tán texendo redes d’apoyu mutuu pa suplir les carencies d’un Estáu que nun-yos ofrez les garantíes pa una vida digna nin tampoco de seguridá y protección, cuando ye’l casu.
#000321
Nos territorios altamente militarizaos, les muyeres sufren tou tipu de violencies por parte de los actores armaos; tán sufriendo alta estigmatización social y política polos sos trabayos organizativos y de lideralgu social; la prevención de la violencia escontra les muyeres o la promoción de los drechos sexuales y reproductivos, son inesistentes.
#000322
Munches muyeres cabezaleres alcuéntrense fuera
#000323
una alta estigmatización social cuando faen denuncies públiques de la so situación, de les desapaiciones forciaes y d’otros ataques a los drechos humanos nos sos territorios.
#000324
“Soi líder de la organización de muyeres barí, somos munches, tamos en 23 comunidaes de cinco conceyos. Secuestráronme paramilitares que m’acusaron d’ayudar a la guerrilla. Lleváronme nueve díes, robáronme los alimentos de los neños que yo curiaba. Sobreviví a una masacre al cayer debaxo d’otres persones que morrieron. Nun denun- ciemos por mieu”.35
#000325
Constatamos la invisibilización de les muyeres nos escenarios de participación política, con representación escasa de les muyeres nes elecciones de marzu del 2022 y anteriores.
#000326
de los sos territorios al tar amenazaes polos sos trabayos n’organizaciones sociales, sindicales o llabriegues, y sufren
#000327
A la infancia afectólo’l piesllu de centros educativos na pandemia, lo qu’escluyó del drechu a la educación a los segmentos más probes de la población; el 79% d’ellos nun tiene accesu a internet pa recibir clases virtuales.
#000328
Los grupos armaos siguieron cola práctica impune del allistamientu de neños y neñes pa la guerra y pa otres actividaes criminales.
#000329
“L’allistamientu forciáu, l’usu de menores d’edá poles organizaciones criminales socesores del paramilitarismu y les sos redes d’apoyu ye’l pan de cada día nel Sur de Córdoba.
#000330
La denuncia de GERADO JUMÍ, Secretariu Xeneral de la ONIC señala que “polo menos trenta neños indíxenes del Chocó suicidárose pa evitar que los allistaren grupos armaos. El suicidiu convirtióse nun métodu de protección pa neños, neñes y adolescentes indíxenes que nun quieren to- mar parte de les files de los grupos armaos illegales... Facemos un llamáu a la guerrilla del ELN y a les disidencies de les FARC y a cualquier otru grupu armáu, como les Autodefenses Gaitanistes de Colombia (AGC), pa qu’apliquen el drechu internacional humanitariu, que significa nun in- volucrar a la población n’actos de confrontación militar y n’actividaes béliques que lleven a cabo estos grupos armaos. Los suicidios de los neños indíxenes nun asoceden namás nel Chocó sinón tamién n’Antioquia, Nariño y Cauca”.37
#000332
Ye mui grave l’incrementu de casos d’esplotación, trabayu infantil, tráficu, trata, esplotación y esclavitú sexuales con impautos irreversibles sobre la personalidá, les families y les comunidaes.
#000333
La delegación asturiana recibió denuncies d’estos casos nes zones del Catatumbo y na Bota Caucana, sobre too nos llaboratorios del narcotráficu y nes zones de minería, afectando a menores provenientes de Venezuela y a neñes/ os de Colombia pertenecientes a comunidaes marxinaes urbanes, llabriegues, puelos indíxenes y comunidaes negres.
#000334
Hai un incrementu alarmante del númberu de madres menores de 14 años en tol país, asociáu a violencia, abusos sexuales y carencies nos ámbitos familiar y educativu.
#000335
La impunidá estructural sigue y agrávase coles denun- cies de les organizaciones de drechos humanos que señalen que’l Fiscal Xeneral FRANCISCO BARBOSA ye una pieza del presidente de la República, polo qu’esi sector de la xusticia tendría perdida al so independencia, afectando al Estáu de Drechu y ampliando la impunidá, lo que vendría a esplicar el sesgu de la investigación escontra l’ex-presidente Uribe Vélez por fraude procesal-compra de testigos, nel que la fiscalía pidió l’archivu de la causa, lo que ñegó n’abril del 2022 una xueza.
#000337
La prensa tamién reseñó’l fechu: “Un abogáu cercanu a Duque ye elexíu fiscal de Colombia. Francisco Barbosa, compañeru d’universidá del mandatariu, foi conseyeru presidencial pa los drechos humanos y asuntos internacionales”.38
#000338
Un güelpe a los drechos de les víctimes ye la decisión tomada pol fiscal de la Corte Penal Internacional de zarrar la investigación preliminar escontra Colombia por delitos graves que taba abierta dende’l 2004 por crímenes escontra la huma- nidá. Esta decisión básase nel supuestu de qu’en Colombia la xusticia ta funcionando, lo que desconoz la impunidá reinante pola falta d’investigación que determine les responsabilidaes por miles de crímenes que son competencia de la CPI.
#000339
Otru güelpe de la impunidá escontra los drechos del país a conocer la verdá y de les víctimes d’acceder a la xusticia ye la estradición, el 4 de mayu del 2022 a Estaos Xuníos, del xefe paramilitar DAIRO ÚSUGA DAVID, de nomatu Oto- niel, que taba collaborando cola XEP entregando los nomes de personaxes políticos, empresarios y altos mandos de la fuercia pública comprometíos colos carteles del narcotráficu, col paramilitarismu y con crímenes escontra la humanidá. Les víctimes quedaron cola certeza de que lu mandaron a la xusticia d’EE. XX. pa que nun cunte la verdá y pa evitar que
#000340
siguiera dando los nomes de l’alianza ente axentes del Estáu y organizaciones narco-terroristes en Colombia.
#000341
Nun coinciden, nel tema de la impunidá, les valoraciones de la oficina de la ONX y la de les organizaciones sociales colombianes entrevistaes, pa les que nun hai voluntá na xusticia pa pescudar y sancionar los atentaos a los drechos humanos, en particular les amenaces de muerte y los asesinatos escontra persones de la dirixencia social, a la vista de que namás hebo una sentencia por más de 140 asesinatos. Pa la ONX hai avances: “L’ACNXDH valora los esfuercios realizaos pol sistema de xusticia nes investigaciones d’homicidios de persones defensores, y toma nota que, de 145 casos comunicaos pola Defensoría del Puelu nel 2021, hai 49 con avances na investigación, incluyendo una sentencia, 18 en xuiciu, 18 con orde de captura y 11 n’investigación. Destaca l’apoyu de la
#000342
(Popayán), qu’exercíen un lideralgu estudiantil y promovíen l’involucramientu de la mocedá nel exerciciu de la manifestación pacífica. Destácase l’esfuerciu d’investigar les amenaces y agresiones a traviés de l’adopción n’abril de la Resolución 0775 de la fiscalía pa la consolidación d’un grupu de trabayu que priorice la respuesta inmediata énte amenaces escontra persones defensores. Con too y con eso, persisten retos importantes p’avanzar nes investigaciones, particularmente nel ámbitu rural, derivaos del mieu de les persones a denunciar, la dificultá d’accesu por parte del Institutu de Medicina Llegal y del Cuerpu Técnicu d’Investigación, les condiciones d’inseguridá y la insufi- ciencia de personal de la fiscalía. L’ACNXDH reitera la necesidá d’identificar a los autores intelectuales y avanzar na adopción d’una política pública d’esmantelamientu d’organizaciones cri- minales, con participación de la sociedá civil”.39
#000343
Unidá Especial d’Investigación de la Fiscalía a los fiscales rexonales pa fortalecer la so capacidá na toma d’aiciones urxentes pa la investigación de casos emblemáticos, como la muerte de Lucas Villa en mayu (Pereira) y d’Esteban Mosquera n’agostu
#000344
La fiscalía ye apática na investigación de los ataques escontra la dirixencia social, a la que taría más interesada en persiguir. “Igualmente siguen rexistrándose les detenciones motivaes políticamente, los amagüestos y falsos positivos xudiciales escontra persones qu’exercen lideralgu social y escontra quien participen de xornaes de protesta en defensa de la vida, el territoriu, la democracia y la paz, frente a lo cual esiximos respetu al debíu procesu y llibertá inmediata de les persones que les xudicializaron por exercer el so dre- chu a la protesta pacífica”.40
#000345
La esclusión, l’ausencia d’inversión social del Estáu ye responsable del atentáu a drechos fundamentales de los puelos indíxenes y ye un factor decisivu que los pon al borde de la estinción física y cultural, xunto cola ocupación violenta y l’arrasamientu de los sos territorios por multinacionales mineres y del narcotráficu.
#000346
El gobiernu colombianu sigue incumpliendo la Cons- titución Política y los mandatos de la Corte Constitucional y de la Corte Interamericana de Drechos Humanos, que lu obliguen a protexer de manera efectiva de la estinción a los puelos indíxenes.
#000347
Hai puelos indíxenes, como’l kogui del Chocó, que denuncien nun tener accesu a un despachu públicu nel que poder rexistrar el nacimientu de los fíos. Munchos indíxenes n’otros territorios de Colombia nun esisten pal Estáu, porque nun tienen un documentu d’identidá.
#000348
La falta d’accesu a la salú, la educación, l’agua potable y l’alimentación ye común nos puelos embera y barí, y n’otros, como los awá, bora, embera katío, eyábida, dovida, eperara-siapidara, hitnü, jiw, kogui, koreguaje, miraña, murui-muina/uitoto, wayúu y wounaan, según l’ACNUR.
#000349
Nos departamentos del Chocó y de Córdoba la in- fancia de los puelos embera y zenú ta afectao pola desnutrición y presenta altes tases de mortalidá r enfermedaes respiratories y dixestives.
#000350
Centenares de neños indíxenes tán siendo allistaos de manera forciada polos grupos armaos narcoparamilitares ya insurrectos, ensin que les autoridaes lo impidan. Queda en manes de les organizaciones indíxenes y de les families rescatalos, esponiéndose a represalies graves.
#000351
El puelu indíxena barí denuncia tar arrequexáu pola perda violenta de los sos territorios ancestrales, procesu de desa- posiu que lleva sieglos y que s’agravó cola llegada d’empreses petroleres y colos carteles del narcotráficu qu’afaren la selva pa semar cultivos de coca. Nun tienen un puestu de salú nin una escuela en condiciones. Hai paludismu, tuberculosis, neumonía y otres enfermedaes qu’afecten de manera especial a la infancia y a les persones mayores.
#000352
L’incumplimientu del Alcuerdu de Paz afecta a los barí, que denuncien l’incrementu del área semada de cultivos d’usu illegal y l’ausencia de proyectos productivos de sustitución, agravao pola falta d’ampliación y saniamientu del resguardu indíxena barí. El so territoriu ta interveníu polos grupos armaos, como’l Frente 33 de les disidencies de les FARC, l’ELN, l’EPL, les BACRIM (bandes criminales), los paramilitares del narcotráficu n’alianza cola fuercia pú- blica, exércitu y policía. Según les denuncies recibíes toos se mueven pol interés nel petroleu, la coca, el carbón, les tierres, la madera, y por controlar la zona de la frontera con Venezuela y los negocios illegales de trata de persones con fines d’esplotación sexual y llaboral.
#000353
El puelu barí padez les consecuencies del conflictu ar- máu dientro del so territoriu. Los barí de Venezuela tán siendo allistaos por guerrilles y paramilitares colombianos rompiendo la so neutralidá na guerra. Hai acosos, bom- bardeos y combates. Hai munchos campos minaos, lo qu’afecta sobre too a les muyeres, que s’encarguen de recoyer los alimentos na selva y nes güertes. Nun puen salir a pañar pol mieu a les mines, impíden-yos buscar alimentu, nun puen salir a pescar nin visitar los sitios sagraos; hai comunidaes confinaes o sometíes a bloqueos alimentarios dientro del so territoriu.
#000354
“Los barí somos un puelu binacional. En Venezuela hai 49 comunidaes barí, son más allá qu’equí. Los barí de Ve- nezuela lleguen esllarigaos, pero’l gobiernu colombianu nun los reconoz como indíxenes, sinón como inmigrantes, y nun tán censaos, nun tienen accesu a salú, nin a la educación. Otres persones d’otros puelos lleguen a raspar coca, como los wayúu y los yukpas, que nun tienen documentu d’identidá y cuerren el riesgu de que los declararen apátrides”.41
#000355
Les empreses mineres del carbón nun cumplen cola consulta previa a los indíxenes. Cuando’l gobiernu consulta failo coles xuntes d’aición comunal del campesináu, pero non colos puelos indíxenes, xenerando divisiones y enfren- tamientos que son útiles pa los propósitos de les empreses estractives.
#000356
Drechos económicos, sociales, culturales, y ambientales
#000357
La probitú y la probitú estrema en Colombia agraváronse cola falta de polítiques públiques redistributives, cola escalada del gastu militar y de la delda esterna, col nue- vu ciclu de violencia, cola pandemia y col incrementu del trabayu informal, qu’afecta al 49% de la población ocupao. L’incrementu de la desigualdá, el desemplegu, la probitú, la inflación, la falta d’accesu a servicios esenciales po- les privatizaciones y la carestía nos bienes básicos tán sumiendo a millones de persones nuna situación desesperada, que yá dio un avisu nel españíu social del 2021.
#000358
Colombia apaez nes previsiones de la FAO como un país con riesgu de fame nel medianu plazu. De fechu, yá se rexistren casos de muerte infantil por desnutrición en comunidaes indíxenes del Chocó y de La Guajira.
#000359
En Colombia agudizáronse’l conflictu social, el con- flictu armáu internu y los ataques graves a los drechos humanos.
#000361
El gobiernu colombianu ta incumpliendo l’Alcuerdu de Paz que l’Estáu firmó coles FARC fai cinco años y ta xenerando un ciclu nuevu de violencia escontra la dirixencia social y escontra les comunidaes rurales.
#000362
La movilización social nun alcuentra calces de diálogu nin soluciones, al optar el gobiernu pela vía de la represión policial y xudicial con resultáu de graves ataques a los drechos humanos.
#000363
Los cultivos de coca tán espardiéndose col paramilita- rismu. El gobiernu incumplió los planes de desañiciu vo-
#000364
luntariu y colos proyectos productivos de medianu y llargu plazu.Col narcotráficu crez la corrupción, la violencia, la impunidá y la perda de credibilidá de la población nes instituciones.
#000365
Volvieron a Colombia les execuciones estraxudiciales, l’esllarigamientu forciáu, l’allistamientu de menores, les masacres y agudizóse la persecución a muerte escontra la dirixencia social y escontra les persones firmantes del Alcuerdu de Paz.
#000366
Crez la deforestación d’árees de selva pa semar coca. Nun hai garantíes pa la oposición política.
#000367
El ciclu nuevu de violencia ye funcional pa los planes de les multinacionales mineres y del narcotráficu, al someter a les poblaciones y aumentar el control armáu sobre los territorios.
#000369
Munches organizaciones sociales tán puestes al borde del esterminiu pola persecución escontra les sos bases, activistes y dirixentes.
#000370
En toles rexones visitaes, ensin escepción, recibimos denuncies de convivencia de la fuercia pública colos grupos dedicaos al narcotráficu, y un agravamientu de les violen- cies escontra les muyeres.
#000371
Deterioru del Estáu de Drechu pola perda d’independencia de los poderes públicos en favor del exe- cutivu.
#000372
Graves intromisiones n’asuntos internos de Colombia por axentes militares de los Estaos Xuníos con influyencia sobre too nes árees de frontera con Venezuela.
#000373
Los puelos indíxenes tán siendo llevaos al borde de la estinción.
#000374
Recomendaciones Al gobiernu de Colombia:
#000375
Acelerar el cumplimientu del Alcuerdu de Paz coles FARC y facilitar un alcuerdu humanitariu col ELN.
#000376
Avanzar na titulación de les tierres a les families llabradores establecíes n’árees de colonización; cumplir los compromisos firmaos colos puelos indíxenes y les comunidaes negres en rellación cola ampliación y saniamientu de los territorios ancestrales y colectivos.
#000377
Esmantelar el paramilitarismu y les sos redes d’apoyu.
#000378
Fortalecer la capacidá del Estáu d’intervenir en favor de les muyeres y de les neñes sometíes a violencies.
#000380
Escontarmar l’ESMAD, reformar l’exércitu y la po- licía que, amás, tien de salir del Ministeriu de Defensa pa depender del Ministeriu del Interior.
#000381
Auditar los recursos de cooperación qu’aporta pal de- sarrollu del Alcuerdu de Paz.
#000383
Aplicar les cláusules de drechos humanos conteníes nos alcuerdos de comerciu firmaos con Colombia.
#000384
Al gobiernu d’España y d’Asturies
#000385
Priorizar la cooperación coles organizaciones sociales pa evitar que s’estingan por mieu.
#000387
Comandu de Policía de Córdoba
#000392
Alianza pola Xuventú de Sucre
#000399
Comunidá embera dovida de Peña Blanca
#000405
Conseyu departamental de Paz, Sucre
#000409
Drechos Humanos del puelu nasa
#000416
Federación de Xuntes d’Aición Comunal
#000418
Guardia indíxena barí, Isthana Vadao Biyiyivay
#000423
Guardianes de la Naturaleza del puelu indíxena embera dóbida, Uramia
#000424
Puelos Indíxenes de l’Amazonía Colombiana.
#000434
Rede de Defensores de Drechos Humanos,
#000435
Rede de Muyeres de Córdoba
#000437
SINDEAGRO, Sindicatu de pequeños y medianos productores agropecuarios del departamentu d’Arauca
#000438
URAMIA (guardianes del territoriu embera dovida)
#000440
Tu dirección de correo electrónico no será publicada. Los campos obligatorios están marcados con *
#000443